sagorsarker/bangla-wikipedia huggingface dataset:
ওয়ান ওয়ান ওয়ান ঈগল স্ট্রিট

ওয়ান ওয়ান ওয়ান ঈগল স্ট্রিট হল শহরের কেন্দ্রস্থলে অবস্থিত ব্রিসবেন, কুইন্সল্যান্ড, অস্ট্রেলিয়ার সবচেয়ে উচ্চতম অফিস ভবন। ৬ তারকা গ্রিন স্টার অফিসে নকশা রেটিং সঙ্গে ভবনটি সিবিডি এর 'গোল্ডেন ট্রায়াঙ্গেল' জেলার একটি অংশবিশেষ। এটির অবস্থান পুরানো ইন্ডিগো হাউস ভবনের নির্মাণ-ভূমিতে, যা ২০০৮ সালে শুরুর ছয় মাস পর্যন্ত সময় ধরে ধ্বংস হয়। পুরোনো ভবন থেকে সব বর্জ্য ৯৫% পর্যন্ত পুনর্ব্যবহৃত বা পুনঃব্যবহৃত করা হয়।
ভবনটিতে রয়েছে একটি স্টিলের স্ট্রাকচারাল ফ্রেম এবং, স্থপতি কক্স রায়নার প্রকৃতি থেকে অনুপ্রেরণা পেয়ে পরিকল্পনার সিন্ধান্ত নিয়েছিলেন।
ওয়ান ওয়ান ওয়ান ঈগল স্ট্রিট এর জন্য প্রকল্প ব্যবস্থাপক এবং প্রকল্প পরিচালক হলেন সুইট গ্রুপ। উপরের মেঝে নির্মাণকালীন সময়ে যখন বেসমেন্ট লেভেল খনন পরিচালনা করা হয়েছিল তখন একটি প্রক্রিয়ার মাধ্যমে উপরে-নিচে সুপরিকল্পিত পদ্ধতি হিসাবে উল্লেখ করা হয়েছিল।
ভবনটির সর্বশেষকার্য সম্পন্ন করা বাকি দুটি ইউটিলিটি তলার সাথে ১৮ মে ২০১১ তারিখে পালন করা হয়েছিল।
নিশ্চিতকৃত ভাড়াটেরা হলেন এ্যারো এনার্জী, আর্নেস্ট অ্যান্ড ইয়ং, অস্ট্রেলিয়া এবং নিউজিল্যান্ড ব্যাংকিং গ্রুপ, গ্যাডেন্স লয়ার, ইআরএম পাওয়ার, জিআইএস পিপল এবং নর্টন রোজ লয়ার অন্তর্ভুক্ত করা হয়। প্রথম ভাড়াটিয়ারা ২০১২ সালের জুলাই থেকে স্থানান্তরিত হতে সক্ষম হয়েছিলেন।
ভাড়াটেয়াদের একটি বাণিজ্যিক প্রহরীর সেবা প্রদান করা হয়ে থাকে।
ফ্লুরাজিপাম

ফ্লুরাজিপাম() (বাণিজ্যিক নাম ডালমেন বা ডালমার্ডম) বেঞ্জোডায়াজেপিন জাতক।এর মাঝে দুশ্চিন্তা নিবারক,নিদ্রা উদ্রেক কারক,খিচুনি নিবারক উপাদান রয়েছে।এর র্দীঘ অর্ধায়ুর জন্য এটি সুপরিচিত।ফ্লুরাজিপাম চারদিনের বেশি রক্তপ্রবাহে অবস্থান করতে পারে।এটি ইনসোমোনিয়া বা অনিদ্রার চিকিত্‍সায় ও ব্যবহার করা হয়ে থাকে।
ফ্লুরাজিপাম প্রাথমিক বা সাধারণ অনিদ্রা দূর করতে ব্যবহার করা হয়।স্বল্প মেয়াদী চিকিত্‍সার জন্য এমন রোগীদের দেয়া হয় যারা সহজে ঘুমাতে পারেন না,হঠাত্‍ করেই জেগে যান,অথবা অনেক আগেই ঘুম থেকে জেগে য়ান তাদেরকে।ফ্লুরাজিপাম দীর্ঘসময় কর্মক্ষম বেনজোডায়াজিপিন যা যেসব রোগী সহজে ঘুমাতে পারেন না তাদেরকে দেয়া হয়।এটা দীর্ঘদিন ধরে যারা অনিদ্রায় ভুগছে তাদের স্বল্পমেয়াদী ঘুমের ঔষধ হিসেবে মাঝে মাঝে ব্যবহার করা হয়।
এর সাধারণ ক্ষতিকারক প্রভাবগুলো হলো টলতে থাকা,ঝিমানো,অবসাদগ্রস্থ হ ওয়া,ঘুম ঘুম ভাব,মাংসপেশির জড়তা (ataxia)।ফ্লুরাজিপাম কখনোই এলকোহল জাতীয় কোন কিছুর সাথে সেবন করা উচিত নয়।এতে ভয়াবহ দুঘর্টনা ঘটতে পারে।চিকিত্‍সকের ব্যবস্থাপত্র ছাড়া এর ব্যবহার নিষেধ।
বেঞ্জোডায়াজেপিন জাতক ফ্লুরাজিপাম বয়স্ক,গর্ভবতী মহিলা,শিশু,নেশাগ্রস্থ দের জন্য সেবন বিধি বর্হিভূত।
ফ্লুরাজিপাম অন্যান্য বেঞ্জোডায়াজেপিন যেমন :ডায়াজিপাম,ক্লোনাজিপাম,অক্সাজিপাম,লোরাজিপামর মতই।
ফ্লুরাজিপাম প্রায় ৪০-২৫০ ঘণ্টা সেবনের পর রক্তে অবস্থান করতে পারে।রাতে এটা সেবনের পর প্রতিক্রিয়া হিসেবে রাতে অতিরিক্ত তন্দ্রাভাব এবং সাইকোমটরের কাজ বাধাগ্রস্থ হতে পারে।যার রেশ পরদিন পর্যন্ত দেখা যায়।এতে সর্তকভাবে গাড়ি চালনা হুমকির মুখে পড়ে এবং দুঘর্টনায় পতিত হয়ে হাড়ে ফাটল সৃষ্টি হতে পারে।
অন্যান্য বেঞ্জোডায়াজেপিন জাতকরা বেঞ্জোডায়াজেপিন রিসেপ্টরের সম্পূর্ণ এগোনিস্ট হিসেবে কাজ করলেও ফ্লুরাজিপাম আংশিক এগোনিস্ট হিসেবে কাজ করে।
গর্ভধারণ অবস্থায় ফ্লুরাজিপাম সেবন বন্ধ করা উচিত।শিশুকে দুগ্ধপান কালে এর সেবন করা থেকে বিরত থাকতে বলা হয়,কেননা মায়ের দুধের সাথে এর নিঃসরণ ঘটতে পারে।
ফ্লুরাজিপামকে দুভাবে অপব্যবহৃত করা হয়।প্রথমত উচ্চ মাত্রায় একে বিনোদন বা নেশার জন্য ব্যবহার করা হয়ে থাকে।দ্বিতীয়তঃ চিকিত্‍সকের নিষেধাজ্ঞা উপেক্ষা করে একে দীর্ঘমেয়াদে সেবন করা হয়।
ফ্লুরাজিপামকে শিডিউল ফোর (Schedule IV)ড্রাগে অর্ন্তভুক্ত করা হয়েছে।Convention on Psychotropic Substances.
ডেসমন্ড হেইন্স

ডেসমন্ড লিও হেইন্স (; জন্ম: ১৫ ফেব্রুয়ারি, ১৯৫৬) বার্বাডোসের সেন্ট জেমসে জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেট তারকা। ওয়েস্ট ইন্ডিজ ক্রিকেট দলের অন্যতম সদস্য হিসেবে তিনি মূলতঃ ডানহাতি ব্যাটিংয়ে অভ্যস্ত ছিলেন। পাশাপাশি তিনি ডানহাতি লেগ ব্রেক/মিডিয়াম পেস বোলিং করতে পারতেন। ১৯৮০-এর দশকে গর্ডন গ্রীনিজকে সাথে নিয়ে টেস্টের অনেকগুলো দীর্ঘ ইনিংসের জুটি গড়েছিলেন ডেসমন্ড হেইন্স। অবসর-পরবর্তীকালে তিনি ক্রিকেট কোচের দায়িত্ব পালন করেন।
সমগ্র খেলোয়াড়ী জীবনে হেইন্স ১১৬টি টেস্ট খেলেন। ৪২.২৯ রান গড়ে তিনি সর্বমোট ৭,৪৮৭ রান সংগ্রহ করেন। ইংল্যান্ডের বিপক্ষে ১৯৮৪ সালে ব্যক্তিগত সর্বোচ্চ ১৮৪ রান করেন ৩৯৫ বল খেলে। ২৪ নভেম্বর, ১৯৮৩ তারিখে ভারতের বিপক্ষে হ্যান্ডলড দ্য বলে আউট হন যা বেশ দুর্লভ ঘটনা। টেস্ট ক্রিকেটে তিনি ও গর্ডন গ্রীনিজ জুটি ১৬টি শতরানের জুটি গড়েন। তন্মধ্যে চারটি ছিল দুইশত রানের। এ জুটিটি ৬,৪৮২ রান তোলে যা টেস্ট ক্রিকেটের ইতিহাসে দ্বিতীয় সর্বোচ্চ রানের জুটি।
এছাড়াও তিনি একদিনের আন্তর্জাতিক ক্রিকেট অভিষেকেই সেঞ্চুরি করার কীর্তিগাঁথা রচনা করেন। ওডিআই অভিষেকে যে-কোন ব্যাটসম্যানের তুলনায় ডেসমন্ড হেইন্স সর্বোচ্চ রান সংগ্রহ করেন। ২২ ফেব্রুয়ারি, ১৯৭৮ তারিখে এন্টিগুয়ায় অনুষ্ঠিত ওডিআইয়ে অস্ট্রেলিয়ার বিপক্ষে তার এ শতক আন্তর্জাতিক ক্রিকেটাঙ্গনে সকলের নজর কাড়ে। এ শতকটি অভিষেকে যে-কোন ব্যাটসম্যানের সর্বোচ্চ ও দ্রুততম হিসেবে ডিসেম্বর, ২০১৭ সাল পর্যন্ত চিহ্নিত হয়ে আছে। খেলায় তার দল জয় পেয়েছিল। ১৯৭৯ থেকে ১৯৯২ সালের বিশ্বকাপ ক্রিকেট প্রতিযোগিতায় তিনি ২৫ খেলায় অংশগ্রহণ করেন ও ৩৭.১৩ রান গড়ে ৩টি অর্ধ-শতক ও ১টি শতকসহ সর্বমোট ৮৫৪ রান তোলেন। ইংল্যান্ডের ডেনিস অ্যামিসের পর বিশ্বের দ্বিতীয় ব্যাটসম্যান হিসেবে অভিষেক ও সর্বশেষ ওডিআই খেলায় সেঞ্চুরি করার কীর্তিগাঁথা রচনা করেন হেইন্স।
বার্বাডিয়ানদের মধ্যে ডেসমন্ড হেইন্স একদিনের আন্তর্জাতিকে সর্বাধিক রান তুলেন ও একসময় ওয়েস্ট ইন্ডিজের পক্ষে সর্বাধিক রান ছিল। পরবর্তীতে তার সংগৃহীত ৮,৬৪৮ রান ব্রায়ান লারা অতিক্রম করেন।
১৯৮৯-৯০ মৌসুমে ইংল্যান্ড ক্রিকেট দলের বিপক্ষে অনুষ্ঠিত খেলায় তার বিরুদ্ধে কালক্ষেপণের অভিযোগ উঠে। ১৯৯০-৯১ মৌসুমে অস্ট্রেলিয়া সফরে অনুষ্ঠিত সিরিজে ইয়ান হিলি, মার্ভ হিউজ, ক্রেগ ম্যাকডারমট ও ডেভিড বুনের সাথে মৌখিক তর্কাতর্কিতে জড়িয়ে পড়েন হেইন্স। তারা তাকে "ডেসি" নামে ডাকার ফলেই এ ঘটনা ঘটেছিল।
জুরং বার্ড পার্ক

জুরং বার্ড পার্ক (; ; ), ওয়াইল্ডলাইফ রিজার্ভস সিঙ্গাপুর দ্বারা পরিচালিত সিঙ্গাপুরের একটি পর্যটক আকর্ষণ স্থান। এটি জুরং পার্বত্য এলাকার পশ্চিম ঢালের উপর নির্মিত একটি ল্যান্ডস্কেপ বা প্রাকৃতিক দৃশ্যের অনুকরণে সৃষ্ট পার্ক। এটি জুরং জেলার বুন লে পরিকল্পনা এলাকা মধ্যে অবস্থিত ও এর আয়তন । গোলাপিরঙা ফ্লেমিংগো, রংচঙে ম্যাকাও, কাকাতুয়া আর নানা প্রজাতির টিয়া পাখি, পেঙ্গুইন -অ্যান্টার্কটিকা থেকে আফ্রিকা -সারা বিশ্বের নানান পাখির দেখা পাওয়া যায়। এই পার্কে মোট ৬০০ প্রজাতির ৮,০০০ পাখি আছে। দক্ষিণ-পূর্ব এশিয়া, আফ্রিকা, দক্ষিণ আমেরিকাসহ পৃথিবীর বিভিন্ন প্রান্তের পাখির সংগ্রহ আছে এখানে। এই পার্কের প্রধানতম বৈশিষ্ট্য হচ্ছে সম্পূর্ণ প্রাকৃতিক পরিবেশে পাখি পর্যবেক্ষণ।
এই পাখিরালয়টির অবস্থান সিঙ্গাপুরের মূল ভূখণ্ডে। তিনটে স্টেশন জুড়ে মনোরেল চলে এই পার্কে। ঘন সবুজ অরণ্যের মাঝে আছে হাজার হাজার রংবেরঙের পাখি। পার্কটি খোলা থাকে প্রতিদিন সকাল সাড়ে ৮টা থেকে সন্ধ্যা ৬টা পর্যন্ত। প্রতি বছর প্রায় ১০ লক্ষ দেশি বিদেশী পর্যটক পার্কটিতে পাখি দেখতে আসেন।
সিঙ্গাপুরের ওয়াইল্ড লাইফ রিজার্ভস কোম্পানি ১৯৭১ সালের জানুয়ারি মাসের ৩ তারিখ ২ হেক্টর জমির ওপর নির্মিত এই পার্কটি দর্শনার্থীদের জন্য উন্মুক্ত করে দেয়। প্রতিষ্ঠার পর খুব অল্প সময়ের মধ্যেই এটি পাখির অভয়ারণ্য হিসেবে বিশ্বব্যাপী পরিচিতি লাভ করে।
জাতিসমূহের আত্মনিয়ন্ত্রণের অধিকার

জাতিসমূহের আত্মনিয়ন্ত্রণের আধিকার (), হচ্ছে রুশ বিপ্লবী ভ্লাদিমির লেনিন কর্তৃক ১৯১৪ সালের ফেব্রুয়ারি-মে মাসে লিখিত এবং এপ্রিল-জুন মাসে Prosveshcheniye জার্নালে প্রকাশিত প্রকাশিত একটি রাজনৈতিক প্রচারপুস্তিকা। এই প্রচারপুস্তকে এবং 'জাতীয় সমস্যায় সমালোচনামূলক মন্তব্য' নিবন্ধে লেনিন জাতীয় প্রশ্নের মার্কসবাদী কর্মসূচি এবং বলশেভিক পার্টির জাতীয় নীতি বিকশিত ও প্রতিষ্ঠিত করেন।
লেনিনবাদী পার্টি কর্মসূচির মূল কথা ছিলো, জাতিসমূহের পরিপূর্ণ সমতা, জাতির আত্মনিয়ন্ত্রণের অধিকার অর্থাৎ পৃথক হয়ে স্বাধীন রাষ্ট্র গঠনের অধিকার, একক প্রলেতারিয় সংগঠনে সমস্ত জাতির শ্রমিকদের সম্মিলন।
দাওয়াতে ইসলামী

দাওয়াতে ইসলামী একটি অরাজনৈতিক সংগঠন, যা কুরআন ও সুন্নাহ প্রচারের উদ্দেশ্যে ১০০টিরও অধিক বিভাগে বিশ্বের ২০০+ দেশে আপন মাদানী মারকাযের মাধ্যমে মুসলিম উম্মাহর খিদমাত করে যাচ্ছে। কুরআন ও সুন্নাহর শিক্ষাকে সাফল্যের সঙ্গে এগিয়ে নেয়ার লক্ষ্যে মাদানী কাজের বিভিন্ন বিভাগ তৈরী করা হয়েছে। আমীরে আহলে সুন্নাত, মুহাম্মদ ইলইয়াস আত্তার কাদেরী ১৯৮১ সালে দাওয়াতে ইসলামী প্রতিষ্ঠা করেন।
লোদি উদ্যান

লোদি উদ্যান (হিন্দি: लोधी बाग़ "লোধী বাগ়", উর্দু: لودھی باغ) ভারতের দিল্লি কেন্দ্রশাসিত অঞ্চলের একটি ঐতিহাসিক উদ্যান। এই উদ্যানের আয়তন , মহম্মদ শাহের সমাধিসৌধ, সিকন্দর লোদির সমাধিসৌধ, শিশ গুম্বাদ ও বড় গুম্বাদ এখানে অবস্থিত। এগুলি পঞ্চদশ শতাব্দীতে উত্তর ভারত এবং আধুনিক পাকিস্তানের আঞ্জাব ও খাইবার পাখতুনখোয়া শাসনকারী সৈয়দ ও আফগান লোদি রাজবংশের (১৪৫১-১৫২৬) স্থাপত্য নিদর্শন। এখন আর্কিওলজিক্যাল সার্ভে অফ ইন্ডিয়া (এএসআই) এই উদ্যানের রক্ষণাবেক্ষণ করে।
লোদি রোডের ধারে খান মার্কেট ও সফদরজঙ্গের সমাধিসৌধের মাঝে এই উদ্যান অবস্থিত।
সৈয়দ ও লোদি বংশের রাজত্বকালে নির্মিত স্থাপত্যের সংখ্যা অল্প। সেই দিক থেকে লোদি উদ্যান বেশ গুরুত্বপূর্ণ একটি ঐতিহাসিক নিদর্শন।
সৈয়দ রাজবংশের শেষ শাসক মহম্মদ শাহের সমাধিসৌধ এই উদ্যানের সবচেয়ে পুরনো সমাধিসৌধ। ১৪৪৪ সালে আলাউদ্দিন আলম শাহ মহম্মদ শাহে স্মৃতিরক্ষার্থে এটি নির্মাণ করান। এটি একটি অষ্টভূজ স্থাপত্য নিদর্শন। ছাদে পাথরের "ছাজ্জা" ও কোণায় "গুলদস্তা" দেখা যায়।
লোদি উদ্যানের অপর একটি সমাধিসৌধ হল সিকন্দর লোদির সমাধিসৌধ। এটিও মহম্মদ শাহের সমাধিসৌধেরই মতো। শুধু এতে "ছতরি"গুলি নেই। ১৫১৭ সালে লোদি বংশের শেষ সুলতান ইব্রাহিম লোদি এটি নির্মাণ করিয়েছিলেন। এই সৌধটিকে শিশ গুম্বাদ বলে ভুল করা হয়। প্রকৃত শিশ গুম্বাদ পানিপথে অবস্থিত। এই সমাধিসৌধের আকারটি আয়তাকার। মুঘল আমলে বিশেষ কারণে এই উদ্যানের সংস্কার করা হয়েছিল। আকবরের সময়কালে এই উদ্যানটি মানমন্দির ও নথি রক্ষণের গ্রন্থাগার হিসেবে ব্যবহৃত হত। ব্রিটিশরা সৌধটির সংস্কার করেছিল। সংস্কারের সময় ১৮৬৬ সালে একটি লিপিতে বাবরের হাতে ইব্রাহিম লোদির পরাজিত হওয়ার বিবরণীটিও এখানে যুক্ত করা হয়েছিল।
পঞ্চদশ শতাব্দীর পর এই উদ্যানকে কেন্দ্র করে দুটি গ্রাম গড়ে উঠেছিল। ১৯৩৬ সাল অবধি গ্রামদুটি ছিল। এরপর উদ্যান সংস্কারের জন্য গ্রামবাসীদের অন্যত্র সরানো হয়। ভারতের গভর্নর-জেনারেল মার্কাস অফ ওয়েলিংটনের স্ত্রী লেডি ওয়েলিংটনের নকশা অনুযায়ী উদ্যানটির সংস্কার হয় বলে ১৯৩৬ সালের ৯ এপ্রিল এটিকে 'লেডি ওয়েলিংটন পার্ক' নামে উদ্বোধন করা হয়। ১৯৪৭ সালে ভারত স্বাধীন হওয়ার পর এই উদ্যানের নাম রাখা হয় 'লোদি উদ্যান'।
১৯৬৮ সালে জে এ স্টেইন এই উদ্যানের নতুন নকশায় সংস্কার করেন। স্টেইন ও গ্যারেট একবো পার্শবর্তী ইন্ডিয়া ইন্টারন্যাশানাল সেন্টারেরও নকশা করেছিলেন। স্টেইন উদ্যানে একটি কাচের ঘর যুক্ত করেছিলেন। ব্রিটিশ যুগে নির্মিত একটি প্রবেশদ্বারে এখনও সেযুগে দেওয়া 'লেডি ওয়েলিংডন পার্ক' নামটি দেখা যায়।
স্প্যান-স্ঙ্গা-গ্রাগ্স-পা-'ব্যুং-গ্নাস

স্প্যান-স্ঙ্গা-গ্রাগ্স-পা-'ব্যুং-গ্নাস () (১১৭৫-১২৫৫) 'ব্রি-কুং বৌদ্ধবিহারের চতুর্থ প্রধান ছিলেন।
স্প্যান-স্ঙ্গা-গ্রাগ্স-পা-'ব্যুং-গ্নাস ১১৭৫ খ্রিষ্টাব্দে পূর্ব তিব্বতের ল্চি () নামক স্থানে জন্মগ্রহণ করেন। তার পিতার নাম ছিল য়োন-ছেন-র্গ্যাল-বা-স্ক্যাব্স () ও মাতার নাম ছিল 'ব্রো-ল্দোগ-ব্জা'-খু-ব্যুগ-স্মান ()। তিনি এগারো বছর বয়সে গ্যো-গু নামক স্থানে শিক্ষার্থীর দীক্ষালাভ করেন এবং য়েল-পা-য়ে-শেস-ব্র্ত্সেগ্স নামক বিখ্যাত পন্ডিতের নিকট তিন বছর শিক্ষালাভ করেন। এরপর তিনি 'ব্রি-কুং () নামক বৌদ্ধবিহারে আগামী দুই দশক ধরে 'জিগ-র্তেন-ম্গোন-পো-রিন-ছেন-দ্পাল নামক 'ব্রি-কুং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতার নিকট সাধনা করেন।
১২০৮ খ্রিষ্টাব্দে তিনি গ্দান-সা-ম্থিল () নামক বিহারের প্রধান ও ১২৩৫ খ্রিষ্টাব্দে তিনি 'ব্রি-কুং বৌদ্ধবিহারের চতুর্থ প্রধান নির্বাচিত হন। ১২৪০ খ্রিষ্টাব্দে মোঙ্গল সম্রাট ওগেদেই খানের পুত্র খোদান খানের আদেশে মঙ্গোল সেনাপতি দুর্দা তার্খানের নেতৃত্বে তিব্বত আক্রমণ করেন, কিন্তু স্প্যান-স্ঙ্গা-গ্রাগ্স-পা-'ব্যুং-গ্নাসের ব্যক্তিত্বে প্রভাবিত হয়ে তারা 'ব্রি-কুং বৌদ্ধবিহারের অনিষ্ট না করে ফিরে যান।
স্গোম-ছুং-শেস-রাব-ব্যাং-ছুব

স্গোম-ছুং-শেস-রাব-ব্যাং-ছুব () (১১৩০-১১৭৩) তিব্বতের দ্বাগ্স-ল্হা-স্গাম-পো () নামক বৌদ্ধবিহারের তৃতীয় প্রধান ছিলেন।
ব্কা'-ব্র্গ্যুদ ধর্মসম্প্রদায়ের ত্শাল-পা-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা রচিত জীবনী থেকে জানা যায়, স্গোম-ছুং-শেস-রাব-ব্যাং-ছুবের পূর্ব নাম ছিল রোং-ছুং ()। তার পিতার নাম ছিল র্গ্যা-পা-সে-রে () এবং মাতার নাম ছিল ত্শে-ল্চাম ()। তার এক ভ্রাতা ছিলেন স্গোম-পো-ত্শুল-খ্রিম্স-স্ন্যিং-পো নামক পণ্ডিত যিনি দ্বাগ্স-ল্হা-স্গাম-পো () নামক বৌদ্ধবিহারের দ্বিতীয় প্রধান ছিলেন। তিনি তার খুল্লতাত স্গাম-পো-পা-ব্সোদ-নাম্স-রিন-ছেন তাকে শিক্ষাদান করেন। তিনি স্গোম-পো-ত্শুল-খ্রিম্স-স্ন্যিং-পোর পরে না দ্বাগ্স-ল্হা-স্গাম-পো বৌদ্ধবিহারের তৃতীয় প্রধান হিসেবে নির্বাচিত হন। লো-রোং-ছোস-'ব্যুং নামক গ্রন্থ থেকে জানা যায় যে তিনি স্গাম-পো-জাংস-লুং () নামক স্থানে একটি পাথর থেকে পড়ে মারা যান।
ক্রিশ্চিয়ান মেডিকেল কলেজ এন্ড হসপিটাল

ক্রিশ্চিয়ান মেডিকেল কলেজ এন্ড হসপিটাল (সিএমসি ভেলোর) একটি শিক্ষামূলক এবং গবেষণা প্রতিষ্ঠান এবং ভারতের তামিলনাড়ুতে অবস্থিত একটি তৃতীয় কেয়ার হাসপাতাল। এটি জাতীয় এবং আন্তর্জাতিকভাবে খ্যাতিসম্পন্ন ভারতের বিশিষ্ট এবং সুপরিচিত চিকিৎসা গন্তব্যস্থলগুলোর মধ্যে একটি। এছাড়াও এটি ভারতের শীর্ষ স্থান অর্জনকারী মেডিকেল কলেজের একটি।
১১৮ বছরের পুরোনো এই সিএমসি হাসপাতাল। হাসপাতালের প্রতিষ্ঠাতা ডা. ইদা সোফিয়া স্কুডার। ১৯০০ সালে প্রতিষ্ঠিত এই হাসপাতাল শুরুর ভাবনাটি আরও আগে। ১৮৯০ সালে ইদা সোফিয়া স্কুডার যুক্তরাষ্ট্র থেকে দক্ষিণ ভারতে তার ধর্মপ্রচারক মা-বাবার সঙ্গে দেখা করতে যান। এক রাতে বিভিন্ন এলাকা থেকে আসা তিন অন্তঃসত্ত্বা নারীকে সন্তান জন্মদানে সহায়তা করতে বলা হয় ইদাকে। ইদার কোনো প্রশিক্ষণ ছিল না। তিনি বাবার সহায়তা চান। বাবা চিকিৎসকও ছিলেন। কিন্তু ওই তিন নারীর পরিবারের কেউই পুরুষ চিকিৎসকের কাছে চিকিৎসাসেবা নিতে রাজি হননি। পরদিন সকালে ওই তিন নারীই মারা যান।
ইদা মানসিকভাবে ভীষণ আঘাত পান। সামাজিক বাধার কারণে তিন মায়ের এমন মৃত্যু মেনে নিতে পারেননি তিনি। চিকিৎসক হবেন বলে শপথ নেন। নারী ও শিশুদের সেবা করবেন বলে ব্রত নেন। ইদা এরপর আবার যুক্তরাষ্ট্রে ফিরে যান। ১৮৯৯ সালে কর্নেল ইউনিভার্সিটি মেডিকেল কলেজ থেকে উত্তীর্ণ হন। সেখানে নারী শিক্ষার্থীদের সেটিই ছিল প্রথম ব্যাচ। ১৯০০ সালে আবার ভারতে ফিরে যান ইদা। বাবার বাড়িতে একটিমাত্র বেড নিয়ে চালু করেন হাসপাতাল। এখন সিএমসিতে অভ্যন্তরীণ রোগী দুই হাজারেরও বেশি। দৈনিক বহির্বিভাগীয় রোগী সাত হাজার। হাসপাতালে ওয়ার্ড ৬৭টি। বিভিন্ন রোগের বিভাগ ১৪৪টি।
"২০১২ বছরের উপর ভিত্তি করে পরিসংখ্যানটি তৈরী করা হয়েছে"
কলেজটি এমবিবিএস, 57টি স্নাতকোত্তর ডিপ্লোমা এবং ডিগ্রি মেডিকেল কোর্স (এমএস), এমডি, ডিএম, এমসিএইচ, বিজ্ঞান ব্যাচেলর,
এমবিবিএস কোর্সে রয়েছে সাড়ে চার বছরের শিক্ষাবিদ এবং এক বছরের বাধ্যতামূলক ঘূর্ণায়মান মেডিকেল ইন্টার্নশিপ। কমিউনিটি হেলথ সেন্টারে একটি ব্লক পোস্টিং ডাক্তারের একটি অবিচ্ছেদ্য অংশ।
CMC হল দক্ষিণ এশিয়ান কোচরান নেটওয়ার্ক এবং কেন্দ্র এর হোম এবং এটি একটি আন্তর্জাতিকভাবে স্বীকৃত সংক্রামক রোগ প্রশিক্ষণ ও গবেষণা কেন্দ্র। কলেজটিতে একটি স্টেম সেল গবেষণা কেন্দ্র রয়েছে, যেটি ভারত সরকারের অর্থায়নে পরিচালিত হয়। সিএমসি-তে বেশ কিছু গবেষণা কর্মসূচী অনেক জাতীয় ও আন্তর্জাতিক সংস্থা দ্বারা অর্থায়ন করা হয়। প্রায় ৪৩০টি গবেষণা নিবন্ধ এক বছরে সূচীকৃত পিয়ার রিভিউড জার্নালে প্রকাশিত হয় (ভারতের যেকোনো মেডিকেল কলেজের দ্বিতীয় বৃহত্তম সংখ্যক মেডিকেল রিসার্চ পেপার।)। ১৯৬৫ সালে ভাইরোলজিতে ফ্লেমিং মেমোরিয়াল রিসার্চ ল্যাবরেটরির প্রতিষ্ঠা, ১৯৭৬ সালে কৃত্রিম কিডনি ল্যাবরেটরি, ভি-তে বেটাট্রন আইসিএমআর সেন্টার ফর অ্যাডভান্সড রিসার্চ।
দ্বাগ্স-পো-'দুল-'দ্জিন

দ্বাগ্স-পো-'দুল-'দ্জিন () (১১৩৪-১২১৮) তিব্বতের দ্বাগ্স-ল্হা-স্গাম-পো () নামক বৌদ্ধবিহারের চতুর্থ প্রধান ছিলেন।
দ্বাগ্স-পো-'দুল-'দ্জিন ১১৩৪ খ্রিষ্টাব্দে তিব্বতের দ্বাগ্স-পো-জাস-দ্কার () নামক স্থানে এক বোন ধর্মাবলম্বী পরিবারে জন্মগ্রহণ করেন। দশ বছর বয়সে তিনি স্গাম-পো-পা-ব্সোদ-নাম্স-রিন-ছেন নামক বিখ্যাত বৌদ্ধ পন্ডিতের নিকট মহামদ্রা ও মহাকাল সম্বন্ধে শিক্ষালাভ করেন। তিনি গ্নাস-ম্খার () নামক বৌদ্ধবিহারে স্গোম-ছুং-শেস-রাব-ব্যাং-ছুব নামক দ্বাগ্স-ল্হা-স্গাম-পো () নামক বৌদ্ধবিহারের প্রধানের নিকট দীক্ষালাভ করেন। ১১৭১ খ্রিষ্টাব্দে স্গোম-ছুং-শেস-রাব-ব্যাং-ছুব তাকে ঐ বিহারের পরবর্তী প্রধান হিসেবে নির্বাচিত করেন। গ্ন্যাল-পা-ব্যাং-ছুব-'বুম () নামক এক ভিক্ষু দ্বাগ্স-পো-'দুল-'দ্জিনকে বিষপ্রয়োগ করে হত্যা করার চেষ্টা করলে তিনি 'ত্শুর-ফু () নামক স্থানে চিকিৎসার জন্য যান ও সেরে উঠলে গ্রোল নামক স্থানে বসবাস শুরু করেন। পরে 'জিগ-র্তেন-ম্গোন-পো-রিন-ছেন-দ্পাল নামক 'ব্রি-কুং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতার অনুরোধে তিনি দ্বাগ্স-ল্হা-স্গাম-পো বৌদ্ধবিহার ফিরে এসে বেশ কিছু মন্দির নির্মাণ করেন।
দ্বোন-শেস-রাব-'ব্যুং-গ্নাস

দ্বোন-শেস-রাব-'ব্যুং-গ্নাস () (১১৮৭-১২৪১) তিব্বতের দ্বাগ্স-ল্হা-স্গাম-পো () নামক বৌদ্ধবিহারের পঞ্চম প্রধান ছিলেন।
দ্বোন-শেস-রাব-'ব্যুং-গ্নাস ১১৮৭ খ্রিষ্টাব্দে তিব্বতের খাম্স অঞ্চলে জন্মগ্রহণ করেন। তার পিতার নাম ছিল সাংস-র্গ্যাল-দ্পাল () এবং মাতার নাম ছিল ছোস-ল্দান ()। সতেরো বছর বয়সে ঙ্গাদ-ফু-বা () নামক এক বৌদ্ধসাধকের নিকট তিনি দীক্ষালাভ করেন। ১২০৭ খ্রিষ্টাব্দে তিনি 'ব্রি-কুং বৌদ্ধবিহার যাত্রা করেন ও এই বিহারে পরবর্তীকালে 'জিগ-র্তেন-ম্গোন-পো-রিন-ছেন-দ্পাল তাকে শিক্ষাদান করেন। মৃত্যুর কিছু পূর্বে 'জিগ-র্তেন-ম্গোন-পো-রিন-ছেন-দ্পাল তাকে 'ব্রি-কুং বৌদ্ধবিহারের পরবর্তী প্রধান হওয়ার আমন্ত্রণ জানালে তিনি তা প্রত্যাখ্যান করেন। ১২১৮ খ্রিষ্টাব্দে তিনি গ্নাম-ম্ত্শো () নামক হ্রদের তীরে সাধনায় লিপ্ত হন। এর পরবর্তী সাত বছর তিনি পশ্চিম তিব্বত যাত্রা করেন ও এই সময় তিনি য়া-ত্সে () নামক স্থানের শাসনকর্তাকে মহামুদ্রা সম্বন্ধে শিক্ষাদান করেন। ১২২৫ খ্রিষ্টাব্দে তিনি 'ব্রি-কুং বৌদ্ধবিহার ফিরে আসেন ও সেখান থেকে ম্খার-ছু () নামক স্থানে যাত্রা করেন। এই সময় তিনি 'জিগ-র্তেন-ম্গোন-পো-রিন-ছেন-দ্পাল কথিত প্রায় দুইশত ধর্মীয় বক্তব্য বা র্দো-র্জে-গ্সুং () সম্পাদনা করেন, যা পরবর্তীকালে 'ব্রি-কুং-ব্কা'-ব্র্গ্যুদ ধর্মসম্প্রদায়ের অন্যতম প্রধান গ্রন্থ হিসেবে পরিগণিত হয়। তিনি দ্গোংস-গ্চিগ () নামক এক ধর্মীয় দর্শনেরও প্রবক্তা ছিলেন।
গু-রা-বা-ত্শুল-খ্রিম্স-র্দো-র্জে

গু-রা-বা-ত্শুল-খ্রিম্স-র্দো-র্জে () (১১৫৪-১২২১) 'ব্রি-কুং বৌদ্ধবিহারের দ্বিতীয় প্রধান ছিলেন।
গু-রা-বা-ত্শুল-খ্রিম্স-র্দো-র্জে ১১৫৪ খ্রিষ্টাব্দে তিব্বতের সে'উ-গাংস-দ্কার-মো () নামক স্থানে জন্মগ্রহণ করেন। তার পিতার নাম ছিল সুম-পা-র্দো-র্জে-দ্পাল ()। তিনি গ্রোগ-ম্খার-গ্ত্সাং-স্তোন () নামক ভিক্ষুর নিকট শিক্ষার্থীর শপথ গ্রহণ করেন। এরপর তিনি স্তোদ-লুং-থাগ-মা () নামক স্থানে 'দুল-'দ্জিন-থাগ-মা-পা-কা-বা-দার-সেং নামক পন্ডিতের নিকট ভিক্ষুর শপথ গ্রহণ করেন। পরবর্তীকালে তিনি গু-রা বৌদ্ধবিহারের প্রধান হিসেবে নির্বাচিত হন। এরপর তিনি 'জিগ-র্তেন-ম্গোন-পো-রিন-ছেন-দ্পাল নামক 'ব্রি-কুং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতার নিকট শিক্ষালাভ করেন ও তার মৃত্যুর পর 'ব্রি-কুং বৌদ্ধবিহারের দ্বিতীয় প্রধান হিসেবে অধিষ্ঠিত হন।
দ্বোন-ব্সোদ-নাম্স-গ্রাগ্স-পা

দ্বোন-ব্সোদ-নাম্স-গ্রাগ্স-পা () (১১৮৭-১২৩৪) 'ব্রি-কুং বৌদ্ধবিহারের তৃতীয় প্রধান ছিলেন।
দ্বোন-ব্সোদ-নাম্স-গ্রাগ্স-পা ১১৮৭ খ্রিষ্টাব্দে জন্মগ্রহণ করেন। তার পিতার নাম ছিল আ-ন্যে-আ-গ্রাগ্স ()। তার ভ্রাতা র্দো-র্জে-গ্রাগ্স-পা () পরবর্তীকালে 'ব্রি-কুং বৌদ্ধবিহারের পঞ্চম প্রধান হিসেবে নির্বাচিত হন ও অপর ভ্রাতা র্দো-র্জে-সেং-গে () ঐ বিহারের প্রথম প্রশাসক বা 'ব্রি-কুং-স্গোম-পা () হিসেবে নির্বাচিত হন। এগারো বছর বয়সে দ্বোন-ব্সোদ-নাম্স-গ্রাগ্স-পা 'ব্রি-কুং বৌদ্ধবিহারে 'জিগ-র্তেন-ম্গোন-পো-রিন-ছেন-দ্পাল নামক 'ব্রি-কুং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতার নিকট দীক্ষালাভ করেন। স্তাগ-ফু () নামক স্থানে তিনি গ্নুব্স-স্তোন-য়োন-তান-গ্রাগ্স () নামক ভিক্ষুর নিকট হেবজ্র সম্বন্ধে অধ্যয়ন করেন। 'জিগ-র্তেন-ম্গোন-পো-রিন-ছেন-দ্পাল মৃত্যুবরণ করলে তাকে 'ব্রি-কুং বৌদ্ধবিহারের পরবর্তী প্রধান হিসেবে আমন্ত্রণ জানানো হলে তিনি সেই সময় এই প্রস্তাব প্রত্যাখ্যান করেন। পরবর্তীকালে ১২২১ খ্রিষ্টাব্দে তিনি ঐ বৌদ্ধবিহারের তৃতীয় প্রধান নির্বাচিত হন।
খোয়াই নদী

খোয়াই নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের হবিগঞ্জ ও কিশোরগঞ্জ জেলার একটি নদী। নদীটির দৈর্ঘ্য ১৬৬ কিলোমিটার, গড় প্রস্থ ১০৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খোয়াই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২২।
খোয়াই নদী ভারতের ত্রিপুরা ও বাংলাদেশের সিলেট বিভাগের মধ্য দিয়ে প্রবাহিত একটি নদী। এর উৎপত্তিস্থল ত্রিপুরার আঠারমুড়া পাহাড়। এটি ত্রিপুরার তৃতীয় দীর্ঘতম নদী। সেখান থেকে নদীটি উত্তর-পশ্চিম মুখে প্রবাহিত হয়ে সিলেট জেলার বাল্লা নামক স্থান দিয়ে বাংলাদেশে প্রবেশ করে। নদীটি হবিগঞ্জ জেলার পূর্বপ্রান্ত দিয়ে প্রবাহিত হয়ে মেঘনা নদীতে গিয়ে মিশেছে। ভারতের খোয়াই এলাকার ভেতর দিয়ে নদীটি বাংলাদেশে এসেছে বলে ঐ এলাকার নামানুসারে এর নাম করণ করা হয়েছে “খোয়াই” ।
খোয়াই নামের উৎপত্তি সম্পর্কে একটি কিংবদন্তি প্রবাদ আছে :
খোয়াই নদীর প্রাচীন নাম ক্ষমা বা ক্ষেমা । ক্ষেমা নাম করণের পেছনে একটি জনপ্রবাদ রয়েছে। একবার এক ভিনদেশী বণিক তার পানসী নৌকা নিয়ে এই নদীর তীরে নোঙ্গর করে ফেলে খাসিয়াদের একটি পূজা উৎসব উপভোগ করছিল। যুবকের রূপে মুগ্ধ হয়ে অভিজাত এক খাসিয়া কন্যা তাকে ভালবেসে বিয়ে করার জন্য ইচ্ছা প্রকাশ করে । কিন্তু খাসিয়া সম্প্রদায় তাকে নিজেদের সম্প্রদায়ের একজন যুবকের সাথে ঐ কন্যার বিবাহ দিলে ক্ষেমা বা ক্ষাম নামের ঐ খাসিয়া কন্যা নদীতে আত্মাহুতি দেন । সেই থেকে এই নদীর নাম ক্ষেমা বা ক্ষমা
বাংলাদেশ ডাক জাদুঘর

বাংলাদেশ ডাক জাদুঘর ঢাকা জেনারেল ডাকঘর (জিপিও)-তে অবস্থিত একটি জাদুঘর। ১৯৬৬ সালে প্রতিষ্ঠিত এ জাদুঘরে নানা সময়ে ডাক বিভাগের ব্যবহৃত সরঞ্জামাদি স্থান পেয়েছে।
জাদুঘরটি প্রথম শুরু হয় ১৯৬৬ সালের ৯ অক্টোবর। সে সময় এটি ছিল ঢাকা জিপিও'র কাউন্টারের পাশে একটি সাধারণ প্রদর্শনী। পরে ১৯৮৫ সালে তা জিপিও ভবনের তৃতীয় তলার দুইটি কক্ষে স্থানান্তরিত হয়। কক্ষ দুইটির মোট আয়তন ২,১৬০ বর্গফুট।
জাদুঘরের মোট ২,১৬০ বর্গফুট আয়তনের কক্ষ দুটির একটিতে ডাক বিভাগের কার্যক্রমে ব্যবহূত বিভিন্ন প্রকার জিনিসপত্র স্থান পেয়েছে। এর মধ্যে উর্দি পরিহিত, বর্শা ও লণ্ঠন হাতে এবং কাঁধে চিঠির ব্যাগসহ একটি পূর্ণ মাপের ডাকপিয়নের অবয়ব এবং রানী ভিক্টোরিয়া আমলের একটি বিশালাকৃতির ডাকবাক্স উল্লেখযোগ্য। এছাড়া বিভিন্ন সময়ে ব্যবহৃত ডাকবাক্স এবং বিদেশের বিভিন্ন দেশে ব্যবহূত আধুনিক ডাকবাক্স, বিভিন্ন সময়ে ব্যবহূত চিঠিপত্রে ডাকমাশুল বসানোর বিভিন্ন ব্র্যান্ডের হস্ত ও বিদ্যুৎচালিত যন্ত্র, খুলনা ও বরিশালের নদী তীরবর্তী অঞ্চলে ব্যবহূত পরিভ্রমণকারী ডাকঘরের ক্ষুদ্রাকৃতি নমুনাও এখানে আছে। পার্সেল করার কাজে ব্যবহূত সাত মণ পর্যন্ত ওজন মাপার তুলাদন্ড, ডাকঘরে বিভিন্ন সময়ে ব্যবহূত সিলমোহর, হাত ও টেবিলঘড়ি, রানার ও পিয়নদের বেল্টে ব্যবহূত ব্যাজ, উর্দি ও পোশাক, বিভিন্ন প্রকার ডাকসামগ্রী বহনের উপযোগী বিভিন্ন মাপের ব্যাগ ও ডাকঘরের বিভিন্ন কর্মকর্তা ও কর্মচারীদের ব্যবহূত অন্যান্য দ্রব্যাদি, যার অধিকাংশই শত বছরের পুরাতন। দ্বিতীয় ঘরের দেয়ালে বিশ্ব ডাক সংস্থার ১৯১টি সদস্য রাষ্ট্র কর্তৃক প্রেরিত সে সকল দেশের বিভিন্ন প্রকার ডাকটিকিট একটি কাঁচঘেরা তাকে রাখা আছে।
ক্রাইস্টচার্চ ইস্ট স্কুল

ক্রাইস্টচার্চ ইস্ট স্কুল হল ক্রাইস্টচার্চ, নিউজিল্যান্ড এর কেন্দ্রীয় শহরে অবস্থিত একটি স্কুল।
স্কুলটি ১৮৭৩ সালে প্রতিষ্ঠিত হয়েছিল। ১৮৭৫ সাল থেকে ১৮৭৮ সাল পর্যন্ত হেনরি হিল প্রধান শিক্ষক ছিলেন এবং তার স্ত্রী এমিলি হিল শিশুদের বিভাগের প্রধান ছিলেন। স্কুলটিতে ১৯৭৬ সালের ৫ থেকে ৭ অক্টোবর শতবার্ষিকী পালন করা হয়েছিল। এভোনসাইড স্কুলটি কিছু সময়ের জন্য এই স্কুলের অংশ হয়ে ওঠেছিল।
শেলডন অ্যাডেলসন

শেলডন গ্যারি অ্যাডেলসন (pronounced ; জন্ম আগস্ট ৪, ১৯৩৩)যুক্তরাষ্ট্রের ক্যাসিনো মুঘল এবং লাস ভেগাস, ম্যাকাও এবং সিঙ্গাপুরের বিভিন্ন হোটেলের মালিক শেলডন অ্যাডেলসন ৩৮ বিলিয়ন মার্কিন ডলারের মালিক। জুয়ার সম্রাট বলা হয় তাকে। ২০১৩ সালে অ্যাডেলসন প্রতিদিন গড়ে আয় করেছেন ৪১ মিলিয়ন ডলার, যা বাংলাদেশি টাকায় দাঁড়ায় প্রায় ৩০৫ কোটি টাকা। ২০১৩ সালে তার আয় ১৫ বিলিয়ন মার্কিন ডলার বাড়ায় তিনি ২০১৪ বছর জায়গা করে নিয়েছের বিশ্বের শীর্ষ ধনীদের তালিকায়। বর্তমানে পাঁচ সন্তানের জনক ৮০ বছর বয়স্ক অ্যাডেলসন থাকেন লাস ভেগাস।
তার জন্ম ১৯৩৩ সালে ম্যাসাচুসেটসের বোস্টনে। বাবা ছিলেন ট্যাক্সি চালক আর মা ক্যাটারিনের দোকান চালাতেন। ১২ বছর বয়সে ২০০ মার্কিন ডলার নিয়ে দৈনিক পত্রিকার ব্যবসা শুরু করেন। সিটি কলেজ অফ নিউইয়র্কের ড্রপ-আউট এই ছাত্র ৫০টার মত ভিন্ন ভিন্ন ব্যবসা করেছেন। মার্কিন রাজনীতিতে রয়েছে তার একটা শক্ত অবস্থান। ক্যাসিনো ডেভেলপার শেলডন অ্যাডেলসন ২০১২ সালে মার্কিন প্রেসিডেন্ট নির্বাচনে ১০০ মিলিয়ন মার্কিন ডলার খরচ করেন রিপাবলিকান প্রার্থীকে হোয়াইট হাউসের কর্তা করার জন্য। বর্তমানে তিনি তার নিজস্ব প্রতিষ্ঠান লস ভেগাস স্যান্ডাসের চেয়ারম্যান ও প্রধান নির্বাহী কর্মকর্তা হিসাবে দায়িত্ব পালন করেছেন।
ক্রিস্ট ওয়ালটন

ক্রিস্ট রূথ্ ওয়ালটন (জন্ম ১৯৫৫): ৩৬.৭ বিলিয়ন মার্কিন ডলারের মালিক এক সন্তানের জননী ৫৯ বছর বয়সী ক্রিস্ট ওয়াল্টন। তিনি এখন বিশ্বের সবচেয়ে ধনী নারী। ২০০৫ সালে বিমান দুর্ঘটনায় মার্কিন চেইন স্টোর জায়েন্ট ওয়াল-মার্ট কর্পোরেশনের প্রতিষ্ঠাতা স্যাম ওয়ালটনের ছেলে জন টি. ওয়াল্টন মারা গেলে তার স্ত্রী ক্রিস্ট ওয়াল্টন ১৫.৭ বিলিয়ন মার্কিন ডলারের মালিক হন। ছেলে লুকাস ওয়াল্টনকে নিয়ে তিনি যুক্তরাষ্ট্রের ওয়াইওমিং অঙ্গরাজ্যে বসবাস করেন । ১৯৫৫ সালে জন্ম নেওয়া ক্রিস্ট ওয়াল্টনের আয়ের উৎস বিশ্বের সবচেয়ে বড় চেইন স্টোর ওয়াল-মার্ট ও ফার্স্ট সোলার কোম্পানি। বর্তমানে ওয়াল-মার্টের রয়েছে ১১,০০০টি স্টোরে রয়েছে ২.২ বিলিয়ন কর্মচারী। গত বছর বিশ্বজুড়ে ওয়াল-মার্টের বিক্রির পরিমণ ছিল ৪৭০ বিলিয়ন মার্কিন ডলার; সেখান থেকে ট্যাক্সবাদ দিয়ে ক্রিস্ট ওয়াল্টনের আয় হয় ৬৪০ মিলিয়ন মার্কিন ডলার। দাতব্য কর্মকাণ্ডে ক্রিস্ট ওয়াল্টন যথেষ্ট সুনাম রয়েছে। কয়েক বিলিয়ন মার্কিন ডলার তিনি সহায়তা করেছেন মানব কল্যাণে। বর্তমানে তিনি বেশকিছু সামাজিক ও অলাভজনক প্রতিষ্ঠানের নেতৃত্ব ও তহাবিল গঠনে সতেষ্ট ভূমিকা পালন করে থাকেন।
জিম ওয়ালটন

জিম ওয়ালটন (জন্ম: জুন ৭, ১৯৪৮): জন্ম মার্কিন যুক্তরাষ্ট্রের আর্কানসাস অঙ্গরাজ্যের নিউটাউনে। সর্বশেষ তথ্যানুসারে চার সন্তানের জনক ৬৬ বছর বয়স্ক জিম ওয়ালটনের সম্পদের পরিমাণ ৩৪.৭ বিলিয়ন মার্কিন ডলার। থাকেন আর্কানসাসের বেনটোনভিলে। মার্কিন চেইন-স্টোর জায়েন্ট ওয়ালমার্ট কর্পোরেশনের প্রতিষ্ঠাতা স্যাম ওয়ালটনের ছোট ছেলে জিম ইউনিভারসিটি অব আর্কানসাস থেকে ব্যবসায় প্রশাসনে স্নাতক করে ১৯৭২ পারিবারিক ব্যবসায় যোগ দেন। ১৯৭৫ সালে ওয়ালটন এন্টারপ্রাইজের প্রেসিডেন্ট নিযুক্ত হন। ওয়ালমার্টের পরিচালনা পর্ষদের দায়িত্ব পান ২০০৫ সালে। বর্তমানে তিনি পারিবারিক মালিকানাধীন আরভেস্ট ব্যাংকের প্রধান নির্বাহী। ১.৮ বিলিয়নের সম্পদের এই ব্যাংকের শাখা রয়েছে মার্কিন যুক্তরাষ্ট্রের আর্কানসাস, কানসার্স, ওকলাহোমা ও মিসৌরি অঙ্গরাজ্যে। ২০১২ সালে আরভেস্টে ব্যাংকের আয় ছিল ১০০ মিলিয়ন মার্কিন ডলার। ওয়ালমার্ট আরভেস্টে ব্যাংক ছাড়াও জিম ওয়ালটনের মালিকানায় রয়েছে সংবাদপত্র ফার্ম কম্যুনিটি পাবলিশার্স ইন্টারকর্পোরেশন (সিপিআই)। ২০১৩ সালে বিশ্বজুড়ে ওয়ালমার্টের বিক্রির পরিমাণ ছিল ৪৭০ বিলিয়ন মার্কিন ডলার; সেখান থেকে ট্যাক্স বাদ দিয়ে জিমের আয় হয় ৪৭৫ মিলিয়ন মার্কিন ডলার। ব্যবসার পাশাপাশি জনদরদি হিসেবেও তার ব্যাপক পরিচিতি রয়েছে। ২০০৮-২০১৩ পর্যন্ত তিনি তার ভাই-বোনদের সাথে মিলে ২ বিলিয়ন মার্কিন ডলার দান করেছেন ওয়ালটন ফ্যামিলি ফাউন্ডেশন থেকে।
চার্লস কখ

চার্লস ডি গানাহ কোচ (; জন্ম নভেম্বর ১, ১৯৩৫) বিশ্বের সবচেয়ে ধনী ভাই হচ্ছেন কোচ ভাইয়েরা। যুক্তরাষ্ট্রের দ্বিতীয় প্রাইভেট কোম্পানির কোচ শিল্পগোষ্ঠীটির মালিক তারা। তাদের কোম্পানির বর্তমান মূল্য ১১৫ বিলিয়ন মার্কিন ডলার। কোচ ভাইদের মধ্যে বড় চার্লস ডি গানাহ কোচ বা চার্লস কোচ ‘কোচ ইন্ডাস্ট্রির’র সহ-স্বত্বাধিকারী, বোর্ড চেয়ারম্যান এবং প্রধান নির্বাহী কর্মকর্তা। জন্ম পয়লা নভেম্বর ১৯৩৫। এমএসসি করেন ম্যাসাচুসেটস ইন্সটিটিউট অফ টেকনোলজি (এমআইটি) থেকে। পড়াশোনা শেষ করে কর্মজীবন শুরু করেন আন্তর্জাতিক ম্যানেজমেন্ট কনসালটেন্ট ফর্ম অরথুর ডি. লিটিলে। ১৯৬১ সালে তিনি ফিরে আসেন উইচিতায় এবং বাবার ব্যবসায় প্রতিষ্ঠান রক আইল্যান্ড ওয়েল এন্ড রিফাইনিং কোম্পানিতে যোগদান করেন। কোচের ব্যবসায় দর্শন হল বাজার-ভিত্তিক ব্যবস্থাপনা (এমবিএম)। যা তিনি ২০০৭ সালে বিষাদ ভাবে তুলে ধরেন তার গ্রন্থ ‘সাইন্স অফ সাকসেস’-এ। সর্বশেষ তথ্যানুসারে দুই সন্তানের জনক ৭৮ বছর বয়স্ক চার্লস কোচের সম্পদের পরিমাণ ৪০ বিলিয়ন মার্কিন ডলার। থাকেন যুক্তরাষ্ট্রের ক্যানসাস অঙ্গরাজ্যের উইচিতা শহরে। ব্যবসার পাশাপাশি জনদরদি হিসেবেও চার্লসের ব্যাপক পরিচিতি রয়েছে। তাকে বিশ্বের সবচেয়ে ক্ষমতাধর ব্যক্তিদের একজন হিসেবে তাকে বিবেচিত করা হয়।
মউয়াল

মউয়াল একটি পেশার নাম যার অর্থ মধু সংগ্রকারী। মউয়াল শব্দটি এসেছে 'মৌ' (মধু) শব্দের সাথে 'আল' প্রত্যয়-যোগে। মউয়ালেরা বনের মৌচাক থেকে মধু সংগ্রহ করে থাকে। দক্ষিণ-পূর্ব এশিয়ায়, বিশেষত সুন্দরবন এলাকায় এ পেশা বংশপরম্পরায় চলে আসছে। বড় বনাঞ্চলের আশেপাশে মউয়ালদের আবাস লক্ষ্য করা যায়।
বাংলাদেশ ও ভারতের সুন্দরবন এলাকায় একটি উল্লেখযোগ্য সংখ্যক মানুষ মউয়ালের কাজ করে জীবিকা নির্বাহ করে। মধু সংগ্রহের জন্য সবচেয়ে ভালো সময় বসন্তকাল। এ সময় মউয়ালেরা দলে দলে বন এলাকার আশে পাশে জমায়েত হয় ও সাময়িক আবাস গড়ে তোলে। প্রতিটি দলে সাধারণত ৯ জন সদস্য থাকে। দলের মধ্য থেকে একজনকে সর্দার নির্বাচন করা হয়।
মধু সংগ্রহে বেরোবার আগে ধর্ম-নির্বিশেষে সব মউয়াল একটি বিশেষ মিলাদ অনুষ্ঠানে যোগ দেয়। এ অনুষ্ঠানে এলাকায় উপস্থিত সকল মউয়াল অংশ নেয় এবং সবার নিরাপদ প্রত্যাবর্তনের (বিশেষত বাঘের আক্রমণের ভয়ে) জন্য প্রার্থনা করা হয়। এরপর সবাই একসাথে সাড় বেঁধে দাঁড়ায়। এ পর্যায়ে বন বিভাগের কর্মকর্তারা তাদের বনে প্রবেশের অনুমতি প্রদান করেন। অনুমতি পাওয়া মাত্র মউয়ালেরা যার যার নৌকায় চড়ে বসে এবং যত দ্রুত সম্ভব ভালো অবস্থানে পৌঁছানোর চেষ্টা করে। ব্যাপারটি একটি নৌকাবাইচ প্রতিযোগিতার মত হয়, যাতে বিজয়ী দল মধু সংগ্রহের জন্য সবচেয়ে ভালো অবস্থানে কাজ করার অধিকার লাভ করে।
বনে ঢুকে মউয়ালেরা ছড়িয়ে পরে মৌচাকের সন্ধানে। এ সময় তারা মাথার পেছন দিকে মুখোশ পড়ে থাকে। তাদের বিশ্বাস বাঘ তার শিকারের উপর পেছন থেকে হামলা চালায়, আর এই মুখোশ বাঘকে বিভ্রান্ত করে। কেউ মৌচাকের দেখা পেলে উচ্চস্বরে ডেকে দলের অন্যদের জানান দেয়। মৌমাছিদের তাড়ানোর জন্য শুকনো পাতা পুড়িয়ে ধোঁয়া তৈরি করা হয়। মৌমাছিরা মৌচাক ছেড়ে চলে গেলে মউয়ালেরা গাছে উঠে মধু সংগ্রহ করে।
রিপারিয়ান প্লাজা

রিপারিয়ান প্লাজা হল ব্রিসবন, কুইন্সল্যান্ড, অস্ট্রেলিয়ার কেন্দ্রীয় ব্যবসায়িক জেলার মধ্যে অবস্থিত একটি ৫৩তম তলা বিশিষ্ট আকাশচুম্বী ভবন। ভবন এর কমুনিকেশন স্পায়ার এবং তার বাড়ির ছাদ থেকে ২০০ মিটার (৬৬০ ফুট) থেকে উচ্চতা ২৫০ মিটার (৮২০ ফুট) এ অবস্থান করেছে। চূড়া থেকে মাপা হলে এটি শহরের সবচেয়ে উচ্চতম ভবন এবং বাড়ির ছাদ থেকে মাপা হলে এটি চতুর্থ উচ্চতম ভবন। এটি একটি মিশ্র ব্যবহারের জন্য ভবন, সাথে রয়েছে স্থল থেকে ১১টি গাড়ী পার্ক ব্যবস্থা, ২৫ বাণিজ্যিক মাত্রা এবং ১২টি আবাসিক মাত্রাতে মূলত ৫০টি পেন্থহাউজ এ্যাপার্টমেন্ট ঘর।
মিনারের উপরে হল একটি ৫০ মিটার (১৬০ ফুট) কমুনিকেশন স্পায়ার। বাণিজ্যিক ও আবাসিক বিভাগগুলির মধ্যে একটি সুইমিং পুল সহ একটি চিত্তবিনোদন কেন্দ্র ৩৯তম তলায় অবস্থিত। কার্পাক একটি স্ক্রুর ন্যায় পেঁচান বর্ধনের মাধ্যমে ব্যবহার করা হয়। ভবনটিতে ৩,৫০০ ম২ (৩৮,০০০ বর্গ ফুট) সর্বমোট একটি উন্মুক্ত প্লাজা এবং বিহার স্থান রয়েছে। উপরের প্লাজার স্তরের সিয়ানা বার ডাইনিং লাউঞ্জে উপস্থিত রয়েছে।
অফিস ভাড়াটেদের অন্তর্ভুক্ত করা হয়েছে উইলসন এইচটিএম এবং ল ফার্ম ক্লেটন ইউটিজেডকে। কেপিএমজি এর ব্রিসবেন অফিসে ভবনের ১৪ তম তলা থেকে ১৯ তলা পর্যন্ত দখল করেন। জন পিয়ার্স সাবেক প্রধান নির্বাহী কর্মকর্তা কালেকশন হাউস এর কাছাকাছি "টপ পেন্থহাউস" এর জন্য $৬.৭ মিলিয়ন পরিশোধ করেন।
মিশর রহস্য

মিশর রহস্য সৃজিত মুখোপাধ্যায় পরিচালিত ২০১৩ সালের একটি বাংলা রোমাঞ্চকর থ্রিলার চলচ্চিত্র। সুনীল গঙ্গোপাধ্যায় রচিত বিখ্যাত সিরিজ কাকাবাবুর উপন্যাস "মিশর রহস্য"র উপর নির্মিত এ চলচ্চিত্রটি প্রযোজনা করেছে শ্রী ভেঙ্কটেশ ফিল্মস এবং এতে মুখ্য ভূমিকায় আছেন প্রসেনজিৎ চট্টোপাধ্যায়, ইন্দ্রনীল সেনগুপ্ত, আরিয়ান ভৌমিক সহ আরো অনেকে। এর কাহিনী মিশরের পিরামিডের নিচের হায়ারোগ্লিফিক ভাষার উপর ভিত্তি করে শুরু হওয়া এক রোমাঞ্চকর যাত্রার উপর গড়ে উঠেছে। চলচ্চিত্রটি ২০১৩ সালের অন্যতম সেরা "হিট" ছিল।
মিশরের একনায়কের পতনের খবর শুনে কাকাবাবু (প্রসেনজিৎ চট্টোপাধ্যায়) ওরফে রাজা রায়চৌধুরী ও তার ভাইপো সন্তু (আরিয়ান ভৌমিক) আসে, এবং এই থেকেই চলচ্চিত্রটি শুরু হয়।
২০১০ সাল। মিশরীয় ব্যবসায়ী আল মামুন (রজত কাপুর) কাকাবাবুর কাছে হিয়েরোগ্লাফিক চিহ্ন বুঝিয়ে দেবার জন্য সাহায্য প্রার্থনা করে। এই চিহ্নগুলো তার শিক্ষক মুফতি মুহম্মদ (বরুন চন্দ) হঠাৎই ঘুম থেকে উঠে আঁকেন। মুহম্মদ বেশ অসুস্থ এবং তার শেষ ইচ্ছা প্রকাশ করতে চান। তিনি তখন দিল্লিতে চিকিৎসাধীন। মামুন মনে করে এই চিহ্নগুলো হল মিশরের কোন গুপ্ত অস্ত্রাগারের, যা মুফতি তার রাজনৈতিক ক্যারিয়ারের সময়ে এক বিদ্রোহ চলাকালীন সংগ্রহ করেছিলেন। তবে কাকাবাবুকে বোঝানো হয় যে এই চিহ্নগুলো খুবই গুরুত্বপূর্ণ অন্যদিক থেকে। মুফতির সাথে কাকাবাবুর দেখা হলে সে কিছু চিহ্নর সাহায্যে কাকাবাবুকে তার শেষ ইচ্ছা কি তা বোঝায়। কাকাবাবু সেইমত মিশরে যান। এখানে তিনি আল মামুন (রজত কাপুর) ও হানি আল-কাদি (ইন্দ্রনীল সেনগুপ্ত) এ দুই বিদ্রোহী দলের মধ্যে পড়ে যান। মুফতির অপর শিষ্য এই আলকাদি দাবি করে, মুফতি-এর শেষ ইচ্ছে পূরণ হলে তা হবে তার। এদিকে দিল্লিতে একবার কাকাবাবুকে খুনের চেষ্টা হয় এবং কাকাবাবু আহত হন। কাকাবাবুকে আলকাদির লোকেরা অপহরণ করে এবং পিরামিডের মধ্যে অনুপ্রবেশ করে। মিশরে প্রবাসী ভারতীয় কাকাবাবুর পরিচিত সিদ্ধার্থ (নীল মুখোপাধ্যায়) ও তার পরিবার সন্তুর সাথে কাকাবাবুকে খুঁজতে থাকে। এসময় তাদের সাথে যোগ দেন সিবিআই কর্তা কাকাবাবুর বন্ধু নরেন্দ্র বর্মা। ওদিকে পিরামিডের মধ্যে কাকাবাবু মুফতি মুহম্মদের কোডের মাধ্যমে হারানো রাণীর মমিকৃত দেহ খুঁজে পান। মিশরের হোসনি মোবারকের সময় ঘটে চলা রাজনৈতিক অস্থিরতাও চলচ্চিত্রে এসেছে। শেষে দেশে ফিরে আসার সময় কাকাবাবু আল-কাদিকে মমির মধ্যে থাকা শেষ বার্তাটি দেন এবং আসন্ন বিদ্রোহের জন্য শুভকামনা জানান। শেষে আলকাদি মিশরকে একনায়ক "যাশনি মুবারক" (হোসনি মুবারকের অনুকরণে কাল্পনিক নাম)-এর হাত থেকে মুক্ত করে।
সৃজিত "কাকাবাবু" সিরিজের প্রথম তিনটি বইয়ের লাইসেন্স ক্রয় করেন এবং প্রতি বছর একটি করে চলচ্চিত্র বানাবেন (প্রসেনজিৎ কাকাবাবুর রোলে) বলে ঠিক করেন। এই চলচ্চিত্রের শ্যুটিং হয় ২০১৩-এর প্রথম দিকে কায়রো এবং দিল্লিতে, চ্যাটার্জীর সাথে কারণ মুখার্জী তার চরিত্রটিকে আর বাস্তবসম্মত করে তুলছিলেন। প্রসেনজিৎ আরো বলেন যে যদিও তারা কাহিনীর খুব একটা পরিবর্তন করেনি, তবুও চলচ্চিত্রের কাকাবাবু আরো বেশি আধুনিক।
২রা অক্টোবর, ২০১৩, বুধবার কলকাতার ওবেরয় গ্রান্ড হোটেলে চলচ্চিত্রের সঙ্গীত মুক্তি দেয়া হয়। ছবির কলা-কুশলীরা সেদিন উপস্থিত ছিলেন। ইন্দ্রদীপ দাশগুপ্তর সুর করা এবং শ্রীজাতর লেখা ছয়টি গান অ্যালবামে আছে।
সুতপা সিংহ "দ্য টাইমস অফ ইন্ডিয়া"র হয়ে রেটিং দেন এবং বলেন যে এর অডিও অ্যালবামটি পর্দায় থ্রিলার দেখার এক জানালা ছিল।
মিশর রহস্য ভালর দিকেই অধিকাংশ রিভিউ লাভ করে।
"আনন্দবাজার পত্রিকা"র গৌতম চক্রবর্তী একে রেটিং দেয়।
তবে "এবেলা"র দীপান্বিতা মুখোপাধ্যায় ঘোষ একে দেয়।
গ্রুব-ছেন-কুন-দ্গা'-ব্লো-গ্রোস

গ্রুব-ছেন-কুন-দ্গা'-ব্লো-গ্রোস () (১৩৬৫-১৪৪৩) তিব্বতের র্ত্সে-ছেন () বৌদ্ধবহারের প্রধান ছিলেন।
গ্রুব-ছেন-কুন-দ্গা'-ব্লো-গ্রোস ১৩৬৫ খ্রিষ্টাব্দে মধ্য তিব্বতের বিস্তীর্ণ অঞ্চল শাসনকারী শার-খা-পা () পরিবারগোষ্ঠীতে জন্মগ্রহণ করেন। আট বছর বয়সে তিনি ব্লা-মা-দাম-পা-ব্সোদ-নাম্স-র্গ্যাল-ম্ত্শান নামক সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ও ন্যা-দ্বোন-কুন-দ্গা'-দ্পাল নামক জো-নাং ধর্মসম্প্রদায়ের পন্ডিতের নিকট দীক্ষাগ্রহণ করেন। ন্যা-দ্বোন-কুন-দ্গা'-দ্পাল তাকে অভিধর্ম, মধ্যমক, মার্গফল ও কালচক্র সম্বন্ধে শিক্ষাদান করেন। তিনি ফ্যোগ্স-লাস-র্নাম-র্গ্যাল নামক জো-নাং ধর্মসম্প্রদায়ের বিখ্যাত পন্ডিতের নিকট কালচক্র ও র্গ্যাল-বা-জো-ব্জাং () নামক জো-নাং বৌদ্ধবিহারের একাদশ প্রধানের নিকট বিমলপ্রভা টীকাভাষ্য সম্বন্ধে অধ্যয়ন করেন। ১৩৮৬ খ্রিষ্টাব্দে তিনি র্ত্সে-ছেন () বৌদ্ধবহারের প্রধান হিসেবে নিযুক্ত হন। তিনি এই সময় শার-খা-পা পরিবারগোষ্ঠীর মধ্যে চলমান বিবাদ ও যুদ্ধের মধ্যস্থতা করে দুই তিন বছরের জন্য শান্তি ফিরিয়ে আনতে সক্ষম হন। তার প্রধান শিষ্য ছিলেন 'জাম-দ্ব্যাংস-দ্কোন-ম্ছোগ-ব্জাং-পো।
জ্ঞানযোগ

জ্ঞানযোগ () বা জ্ঞানমার্গ হলো মোক্ষ বা মুক্তির জন্য তিনটি ধ্রুপদী পথের মধ্যে একটি (মার্গ)। হিন্দুধর্মে, এটি "জ্ঞানের পথ" এর উপর জোর দেয়, "আত্ম-উপলব্ধির পথ" নামেও পরিচিত। অন্য দুটি হল কর্মযোগ (কর্মমার্গ) ও ভক্তিযোগ (ভক্তিমার্গ)। হিন্দু গ্রন্থের আধুনিক ব্যাখ্যায় রাজযোগ এবং ক্রিয়াযোগের মতো পদ্ধতি, কৌশল ও সূত্র পাওয়া গেছে। সংস্কৃত ভাষায় "জ্ঞান" শব্দের অর্থ "জানা"।
জ্ঞানযোগ হল নাম ও রূপের বাইরে গিয়ে পরম সত্যকে উপলব্ধি। জ্ঞানযোগ অনুসারে, এই উপলব্ধির মাধ্যমে মোক্ষ লাভ সম্ভব। যোগ দর্শনের অন্যান্য শাখায় একটি বিশেষ নাম বা রূপকে ধ্যান করার মাধ্যমে পরম সত্যকে উপলব্ধি করার কথা বলা হয়। কিন্তু জ্ঞানযোগে তা বলা হয় না। জ্ঞানযোগের মতে, শুধুমাত্র জ্ঞানই যথেষ্ট। এই যোগের কোনো কোনো অভিমত সাংখ্য দর্শনের অনুরূপ।
ভগবদ্গীতা অনুসারে, অদ্বৈতবাদী দার্শনিক আদি শঙ্কর “ব্রহ্মজ্ঞান”-এর উপর প্রাথমিক গুরুত্ব আরোপ করেছেন। অন্যদিকে। বিশিষ্টাদ্বৈতবাদী দার্শনিক রামানুজের মতে, জ্ঞান ভক্তির একটি শর্ত মাত্র। ভগবদ্গীতায় (১৩।৩) কৃষ্ণ বলছেন, প্রকৃত জ্ঞান “ক্ষেত্র” (কর্মের ক্ষেত্র—অর্থাৎ, দেহ) এবং “ক্ষেত্রজ্ঞ”-এর (দেহকে যিনি জানেন—অর্থাৎ, আত্মা) সঠিক ধারণার মাধ্যমে পাওয়া যায়। কৃষ্ণের মতে, জ্ঞানীর এই দুইয়ের পার্থক্য সম্পর্কে অবহিত হওয়া কর্তব্য।
অদ্বৈত বেদান্তে মোক্ষ লাভের জন্য “সাধন-চতুষ্টয়” বা চার প্রকার সাধনার কথা বলা হয়েছে। এই পথে চারটি ধাপ রয়েছে:
'জাম-দ্ব্যাংস-দ্কোন-ম্ছোগ-ব্জাং-পো

'জাম-দ্ব্যাংস-দ্কোন-ম্ছোগ-ব্জাং-পো () (১৩৯৮-১৪৭৫) তিব্বতের জো-নাং বৌদ্ধবহারের চতুর্দশ প্রধান ছিলেন।
'জাম-দ্ব্যাংস-দ্কোন-ম্ছোগ-ব্জাং-পো ১৩৯৮ খ্রিষ্টাব্দে মধ্য তিব্বতের ব্রাগ-দ্মার () নামক স্থানে জন্মগ্রহণ করেন। তিনি ম্খান-ছেন-ছোস-দ্পাল-ম্গোন-পো (), দ্কোন-ম্ছোগ-ব্যাং-ছুব () এবং ছোস-ক্যি-ব্লো-গ্রোস () জো-নাং ধর্মসম্প্রদায়ের তিন পণ্ডিতের নিকট অভিধর্ম সম্বন্ধে শিক্ষালাভ করেন। এরপর তিনি সা-স্ক্যা (), স্নার-থাং (), র্ত্সে-থাং (), গ্সাং-ফু (), গুং-থাং () প্রভৃতি বৌদ্ধবিহারে যাত্রা করে শিক্ষালাভ করেন। তিরিশ বছর বয়সে তিনি ভিক্ষুর শপথ গ্রহণ করেন। তিনি ব্সোদ-নাম্স-ব্জাং-পো নামক জো-নাং ধর্মসম্প্রদায়ের পণ্ডিত ও ম্খান-ছেন-পাদ-মা-ব্জাং-পো () নামক সা-স্ক্যা ধর্মসম্প্রদায়ের পণ্ডিতের নিকট তন্ত্র সম্বন্ধে শিক্ষালাভ করেন। এছাড়া গ্রুব-ছেন-কুন-দ্গা'-ব্লো-গ্রোস নামক র্ত্সে-ছেন () বৌদ্ধবহারের প্রধানের নিকট কালচক্র, হেবজ্র, চক্রসম্বর, গুহ্যসমাজতন্ত্র, চর্যাতন্ত্রযান, ক্রিয়াতন্ত্রযান প্রভৃতি সম্বন্ধে এবং ব্সাম-স্দিংস-গ্ঝোন-নু-গ্রুব () নামক বৌদ্ধ ভিক্ষুর নিকট নিগুমার ছয় যোগ সম্বন্ধে অধ্যয়ন করেন।
পরবর্তীকালে 'জাম-দ্ব্যাংস-দ্কোন-ম্ছোগ-ব্জাং-পো জো-নাং বৌদ্ধবিহারের চতুর্দশ প্রধান হিসেবে নির্বাচিত হন। এছাড়াও তিনি দ্পাল-'খোর-ব্দে-ছেন (), র্ত্সে-ছেন () ও ব্সাম-স্দিংস () বৌদ্ধবিহারের প্রধান হিসেবে নির্বাচিত হন। তিনি এই সময় কালচক্র ও বিমলপ্রভা টীকাভাষ্য, মহামুদ্রা, নিগুমার ছয় যোগ, ছেদ সাধনা এবং দোল-পো-পা-শেস-রাব-র্গ্যাল-ম্ত্শান ও র্গ্যাল-স্রাস-থোগ্স-মেদ-দ্পাল-ব্জাং-পোর রচনা সম্বন্ধে শিক্ষাদান করেন। তার অন্ততম প্রধান শিষ্য ছিলেন ব্সোদ-নাম্স-র্গ্যাল-ম্ত্শান (), দ্কোন-ম্ছোগ-র্গ্যাল-ম্ত্শান (), নাম-ম্খা'-ছোস-স্ক্যোং (), ছোস-স্ক্যোং-র্গ্যাল-ম্ত্শান (), ব্দাগ-ছেন-ব্লো-গ্রোস-র্গ্যাল-ম্ত্শান (), ঝ্বা-লু-লো-ত্সা-বা-ছোস-স্ক্যোং-ব্জাং-পো () প্রভৃতি।
নাম-ম্খা'-ছোস-স্ক্যোং

নাম-ম্খা'-ছোস-স্ক্যোং () (১৪৩৬-১৫০৭) তিব্বতের জো-নাং বৌদ্ধবহারের অষ্টাদশ প্রধান ছিলেন।
নাম-ম্খা'-ছোস-স্ক্যোং ১৪৩৬ খ্রিষ্টাব্দে তিব্বতের ব্ঝাদ-ম্থোং-স্মোন () নামক স্থানে জন্মগ্রহণ করেন। 'জাম-দ্ব্যাংস-দ্কোন-ম্ছোগ-ব্জাং-পো নামক জো-নাং বৌদ্ধবহারের চতুর্দশ প্রধানের নিকট হতে তিনি কালচক্র ও বিমলপ্রভা টীকাভাষ্য সম্বন্ধে শিক্ষালাভ করেন। তিনি র্ত্সে-ছেন () বৌদ্ধবিহারের প্রধান হিসেবে অধিষ্ঠিত হওয়া ছাড়াও জো-নাং বৌদ্ধবিহারের অষ্টাদশ প্রধান হিসেবে নির্বাচিত হন। তার প্রধান শিষ্য ছিলেন পান-ছেন-নাম-ম্খা'-দ্পাল-ব্জাং () ও স্গো-রুম-পা-কুন-দ্গা'-লেগ্স-পা ()।
আইয়াশ ইবনে আবি রাবিয়া

আয়াশ ইবনে আবি রাবিআহ(রা:) ছিলেন নবি মুহাম্মদ(সা.)-এর একজন সাহাবি সহচর। নবী মুহাম্মদ(সা.)-এর মদিনায় হিজরতের আগে যেসকল সাহাবি মদিনায় হিজরত করেছিলেন তিনি ছিলেন তাদের একজন। পিতা ও মাতা উভয় সম্পর্কের দিক দিয়েই তিনি আবু জেহেলের আত্মীয় ছিলেন।
যে সকল মুসলিম নবী মুহাম্মদ (সা.)-এর পূর্বে মদীনায় হিজরত করেছিলেন, আয়াশ (রা.) ছিলেন তাদের মধ্যে একজন| তিনি ওমর (রা.) এর সঙ্গে হিজরত করেছিলেন| আবু জেহেল তাকে ফিরিয়ে আনতে মনস্থ করলেন| তাই তিনি এক ফন্দি আঁটলেন| আরেক ভাই হারিসকে সাথে নিয়ে তিনি মদীনায় আয়াশ (রা.)-এর কাছে গেলেন| পূর্বপরিকল্পনা মতো তিনি এক মিথ্যা গল্প সাজিয়ে বললেন যে, আয়াশ (রা.) চলে আসার পর তার মা অসুস্থ হয়ে গেছে এবং তাকে না দেখা পর্যন্ত সে চুল আচড়াবে না এবং ছায়ায় বসবে না বলে কসম খেয়েছে| আয়াশ (রা.) বিগলিত মনে মার কাছে যাওয়ার সিদ্ধান্ত নিলে ওমর তাকে সতর্ক করেন| কিন্তু আয়াশ (রা.) সিদ্ধান্তে অটল থাকতে দেখে শেষে তিনি তার স্বাস্থ্যবান উটটি আয়াশ (রা.)কে দেন যেন পরিস্থিতি প্রতিকূল হলে আয়াশ (রা.) পালিয়ে আসতে পারে| মদীনায় যাওয়ার পথে আবু জেহেল আয়াশ (রা.)কে অণুরোধ করেন তার উটের পিছনে বসিয়ে নিয়ে যেতে নিজের উট দুর্বল এই বাহানায়| আয়াশ (রা.) রাজি হয়ে উট থেকে নামলে আবু জেহেল ও হারিস সুযোগ বুঝে আয়াশকে বেধে ফেলেন এবং মক্কায় এনে বন্দী করে রাখেন|
লুত (ইসলাম)

লুত ইবনে হারান (لوط, Lūṭ), যিনি সচরাচর হযরত লুত নামে অভিহিত, বাইবেল এবং কুরআনে উল্লেখিত আল্লাহ প্রেরিত একজন পয়গম্বর যাকে সদোম ও গোমোরাহ নামক শহরদ্বয়ের অধিবাসীদের নবী হিসেবে নিযুক্ত করা হয়েছিল। তিনি ছিলেন নবী ইব্রাহীমের আপন ভাতিজা। ইব্রাহীমের সঙ্গে তিনি কেনানে চলে আসেন। সেখানেই তার উপর নবুয়াতের দায়িত্ব অবতীর্ণ হয়। পবিত্র কুরআনে বর্ণিত ২৫ জন নবীর মধ্যে ইসলামের একজন নবী যাকে সমকামিতায় লিপ্ত থাকা স্বীয় জাতির সতর্ককারী হিসেবে আল্লাহ তাআলা নিয়োজিত করেছিলেন। সমকামিতা ত্যাগ না করায় তারা আল্লাহর আযাবে সমূলে ধ্বংস হয়েছিলো।
পবিত্র কুরআনে ১৫,২৬,২৯ এবং ৬৬ নম্বর সূরাসমূহের বিভিন্ন অংশে লূত (আঃ) এর কাহিনী বর্ণনা করেন। 
লূত (আঃ) এর জাতি পার্থিব উন্নতির চরম উৎকর্ষে পৌছে যাওয়ার কারণে বিলাসিতার অতিশয্যে সীমালঙ্ঘনের দিক দিয়ে তাদের পূর্বের গযবপ্রাপ্ত জাতিগুলোকেও ছাড়িয়ে গিয়েছিল। লূত (আঃ) এর জাতি ব্যভিচার ও অজাচার তো করতোই, তার উপর সমকামিতার মত চরম সীমালঙ্ঘনও তারাই প্রথম শুরু করে, যা তাদের পূর্বে কেউ কখনো করে নি; উপরন্তু, তারা এর ফলে বিন্দুমাত্র অনুতপ্ত না হয়ে গর্ব ভরে তা সমাজে প্রকাশ করে বেড়াত এবং প্রকাশ্যে ও নির্লজ্জভাবে এসব নিষিদ্ধ কাজগুলো করত। এজন্য আল্লাহ তা'আলা লূত (আঃ) কে তার জাতির জন্যে সতর্ককারী নবী হিসেবে মনোনীত করলেন এবং আল্লাহ তা'আলা নির্দেশে তাদেরকে এসব কাজ থেকে বিরত থাকতে বললেন। তিনি দীর্ঘ সময় ধরে সতর্ক করার পরও যখন তাদের পরিবর্তন হল না তখন আল্লাহ তা'আলা চূড়ান্ত বিপর্যয়ের মাধ্যমে সমগ্র এলাকা উল্টিয়ে দেন, আকাশ থেকে একাধারে বৃষ্টি ও পাথর বর্ষণ করে সমগ্র জাতিকে সমুলে নিশ্চিহ্ন করে দেন। বর্ণিত আছে, বর্তমান মৃত সাগর বা ডেড সি হল লূত (আঃ) এর জাতির সেই বাসস্থান, যেখানে তাদের ধ্বংস করা হয়েছিলো।
লূত (আঃ) এর স্ত্রী কুরআনে সীমালঙ্ঘনকারীদের অন্তর্ভুক্ত হিসেবে বর্নিত হয়েছে। কুরআনের বর্ণনা অনুযায়ী সডোম ও গোমরাহ অঞ্চলের অধিবাসীদের সঙ্গে তার মৃত্যু হয়।।
বাইবেলেও লূত (আঃ) এর কাহিনী পাওয়া যায়। তবে জেনেসিস, ১৯ অধ্যায় (আয়াত ৪ - ৯) এর অতিরিক্ত কিছু কাহিনী (তার কন্যাদের সংশ্লিষ্ট) নির্ভরযোগ্য তথ্যসূত্রের (অর্থাৎ বাইবেলের তথা জেনেসিসের নির্ভেজাল সংস্করণ) অভাবে বিতর্কিত হয়ে আছে। তাই লভ্য বাইবেলের (জেনেসিস, ১৯ অধ্যায়) বর্ণনা ইসলামে সর্বাংশে গ্রহণ করা হয়নি।
ফ্রেশওয়াটার প্লেস

ফ্রেশওয়াটার প্লেস হল অস্ট্রেলিয়ার মেলবোর্ন শহরে, ইয়ারা নদীর তীরে, সাউথ ব্যাংক এলাকায় অবস্থিত একটি সুউচ্চ আবাসিক ভবন। ভবনটি ২০৫ মিটার এ দাঁড়িয়ে রয়েছে এবং বর্তমানে মেলবোর্নের ৮ম উচ্চতম ভবন। এখানে রয়েছে সর্বমোট ৫৩৬টি এপার্টমেন্ট ইউনিট।
আবাসিক টাওয়ার তিনটি বিভাগে আছে: যথা, মঁচ, মধ্য বৃদ্ধি এবং উচ্চ বৃদ্ধি। উচ্চ বৃদ্ধির ধারা "স্কাইলাইন ক্লাব" নামে পরিচিত ৪০ তম তলায় একটি সাধারণ এলাকা আছে, যেখানে একটি অনন্ত পুল, স্পা এবং বাষ্প রুম, জিম ও থিয়েটার রয়েছে।
ফ্রেশওয়াটার প্লেস আর্কেড আবাসিক টাওয়ারটি মাটির তলায় অবস্থিত। কিছু দোকান অন্তর্ভুক্ত করা হয়ে যা নিম্নে দেওয়া হল:
সেন্ট্রাল পার্ক (ভবন)

সেন্ট্রাল পার্ক হলো পশ্চিম অস্ট্রেলিয়ার পার্থ শহরের কেন্দ্রে অবস্থিত একটি ৫১তম তলা বিশিষ্ট অফিস ভবন। ভবনটির ছাদ সেন্ট জর্জ টেরাস এটির বেস থেকে ২২৬ মিটার (৭৪১ ফুট) এবং এর যোগাযোগের মাস্তুল ডগা থেকে ২৪৯ মিটার (৮১৭ ফুট) মাপেন। ১৯৯২ সালে নির্মাণ সমাপ্তির পরে ভবনটি পার্থের সবচেয়ে উচ্চতম ভবনের মর্যাদা লাভ করে। এটি বর্তমানে (২০১৪) অস্ট্রেলিয়ার নবম উচ্চতম ভবন।
১৯৩০ সালের প্রথমদিকের হিসাবে বাড়িটি একটি ফয় এন্ড গিবসন ডিপার্টমেন্ট স্টোর করা ছিল যেটি স্থানীয়দের কাছে ফয়েজ হিসাবে পরিচিত ছিল।
সিটিগ্রুপ সেন্টার

সিটিগ্রুপ সেন্টার হল একটি সিডনি, নিউ সাউথ ওয়েলস, অস্ট্রেলিয়া অবস্থিত আকাশচুম্বী ভবন। ভবনটি অস্ট্রেলিয়ার একটি উচ্চতম ভবন, ২০০০ সালে সমাপ্তির সময়ে ৮ম উচ্চতম ছিল। এছাড়াও এটির চূড়া থেকে মাপা হলে সিটিগ্রুপ সেন্টার শহরের মধ্যে শহরের দ্বিতীয় সর্বোচ্চ ভবন। স্থপতি ছিলেন ক্রন এন্ড এ্যাসোসিয়েশন, নেতৃত্বে ছিলেন আলবার্ট স্পির।
ভবনটির অফিসে স্থান ৪১ তলা, ভূগর্ভস্থ পার্কিং এর ৫ তলা এবং "দ্যা গ্যালারী" নামে পরিচিত বাণিজ্যিক স্থান ৪ তলা জুরে রয়েছে। ভূগর্ভস্থ আর্কেড টাউন হল রেলওয়ে স্টেশন থেকে নিম্নে একতলা এবং কুইন ভিক্টোরিয়া ভবন সংযোগস্থল রয়েছে।
মেলবোর্ন সেন্ট্রাল শপিং সেন্টার

মেলবোর্ন সেন্ট্রাল হল মেলবোর্ন, অস্ট্রেলিয়া শহরের একটি বৃহৎ শপিং সেন্টার অফিস এবং পাবলিক ট্রান্সপোর্ট হাব। কমপ্লেক্সটির স্থপতি অ্যাস্টন রাগাত ম্যাকডুগাল কর্তৃক ২০০৫ সালে পরিমার্জিত করা হয় যেটি মেলবোর্ন সেন্ট্রাল শপিং সেন্টার এর মধ্যে উপস্থিত রয়েছে। মেলবোর্ন সেন্ট্রাল রেলওয়ে স্টেশন (শহরের লুপ ভূগর্ভস্থ রেলওয়ে একটি অংশ এবং পূর্বে মিউজিয়াম বলা হত) এবং এর স্বাতন্ত্র্যসূচক কালো রঙের এবং দুই কমুনিকেশন ম্যাটস এর সঙ্গে ২১১ মিটার (৬৯২ ফুট) উচ্চতম বিশিষ্ট অফিস টাওয়ার। কেন্দ্রটি ৫৫.১০০ এম২ এর একটি স্থূল লিজেবল এলাকা বৈশিষ্ট্য। এটি জিপিটি গ্রুপের মালিকানাধীন একটি অংশবিশেষ।
শপিং সেন্টার এর বিশাল কাচের শঙ্কু ১৮৮৮ সালের সময়ে নির্মিত হয়েছিল যেটি কপ'স এর শট টাওয়ার অস্ত নিচে রয়েছে। 
মেলবোর্ন সেন্ট্রাল কেনাকাটা এবং অফিস উন্নয়নের জন্য মেটাবলিস্ট স্টাইলে জাপানি স্থপতি কিশো কুরোকায়া কর্তৃক পরিকল্পিত ছিল এবং $ ১.২ বিলিয়ন খরচে জাপানি ফার্ম কর্তৃক কুমাগাই গুমি কর্তৃক ১৯৮৬ থেকে ১৯৯১ এর মধ্যে নির্মিত হয়েছিল।
ইনফিনিটি টাওয়ার

ইনফিনিটি টাওয়ার হল ৪৩ হার্শেল স্ট্রিট ব্রিসবেন, অস্ট্রেলিয়ায় নির্মিত মেরিটন কর্তৃক একটি ২৪৯ মিটার (৮১৭ ফুট) আকাশচুম্বী ভবন। এটি ২০১৩ সালে থেকে সোলেইল টপকানোর পর থেকে ব্রিসবনের সবচেয়ে উচ্চতম ভবন।
মেরিটন সাইট ক্রয়ের পরে খনন করে ২০০৯ সালের নভেম্বর থেকে কাজ শুরু করেছিলেন; যেটি অস্ট্রেলিয়ান ডলার ২৫ মিলিয়নে পূর্বে একটি স্থল কারপার্ক ছিল।
২০১২ সালের মার্চে মেরিটন পরিকাঠামো ফেডারেল এন্ড ট্রান্সপোর্ট দপ্তর থেকে অনুমতির জন্য আবেদন করেন এবং ব্রিসবেন শহরের কাউন্সিল নকশা থেকে চার তলা যোগের অনুমোদিত পর ৩১১ মিটার উচ্চতার কপিকল থেকে কাজ চালানো শুরু করেন।
ভবনটি আনুষ্ঠানিকভাবে ২০১৩ সালের ২৪ জুলাই তারিখে কুইন্সল্যান্ড প্রিমিয়ার, ক্যাম্পবেল নিউম্যান ও মেরিটন বস, হ্যারি ট্রিগুবঠ কর্তৃক খোলা হয়।
বিবেকচূড়ামণি

বিবেকচূড়ামণি (সংস্কৃত: विवेकचूडामणि) হল একটি বিখ্যাত সংস্কৃত কাব্য। সম্ভবত আদি শঙ্কর খ্রিস্টীয় অষ্টম শতাব্দীতে এই কাব্যটি রচনা করেছিলেন। এই কাব্যে অদ্বৈত বেদান্ত দর্শন ব্যাখ্যা করা হয়েছে। শার্দুল বিকৃদিত ছন্দে ৫৮০টি শ্লোকে এই কাব্য রচিত হয়েছে। হিন্দু দর্শন মতে, "বিবেক" বলতে আধ্যাত্মিক দৃষ্টিকোণ থেকে চিরন্তন ("নিত্য") ও ক্ষণস্থায়ী ("অনিত্য") বস্তুগুলির মধ্যে পার্থক্য নিরূপণের বোধকে বোঝায়। "বিবেকচূড়ামণি" কাব্যে এই "বিবেক"কে আধ্যাত্মিকতার শিরোভূষণ এবং মোক্ষ অর্জনের পথে একটি অত্যন্ত প্রয়োজনীয় শর্ত হিসেবে উল্লেখ করা হয়েছে। "বিবেকচূড়ামণি" শব্দটির অর্থ "প্রধান রত্ন বিবেক"। পরবর্তীকালে "বিবেকচূড়ামণি" বিভিন্ন ভাষায় অনূদিত হয়। এই কবিতাটির একাধিক টীকা ও ভাষ্যও রচিত হয়েছে।
রেজ শাহ-কাজেমির মতে, আদি শঙ্কর সম্ভবত "বিবেকচূড়ামণি" রচনা করেননি। তবে এই কবিতাটি তারই দার্শনিক মতের প্রতিচ্ছবি। অন্যান্য গবেষকদের মতে অবশ্য "বিবেকচূড়ামণি" আদি শঙ্করেরই রচনা।
"বিবেকচূড়ামণি" ৫৮০টি শ্লোকে রচিত একটি সংস্কৃত কাব্য। এই কাব্যটি গুরু ও শিষ্যের সংলাপের আকারে রচিত। এই কাব্যে গুরু আত্মার বৈশিষ্ট্য ও আত্মা-অনুসন্ধানের পথগুলির বর্ণনা দিয়েছেন এবং সেই প্রসঙ্গে শিষ্যকে ধাপে ধাপে ব্রহ্ম লাভের উপায়ের কথা বলেছেন।
কবিতার শুরুতে গোবিন্দকে (কৃষ্ণ) বন্দনা করা হয়েছে। এরপর আত্ম-অনুসন্ধানের গুরুত্ব ও তার উপায় এবং গুরুর লক্ষণ বর্ণনা করা হয়েছে। স্থূলদেহের প্রতি মোহের নিন্দা করা হয়েছে। অনাত্মার উপাদান নানাপ্রকার শরীর, কোষ, গুণ, ইন্দ্রিয় ও প্রাণের বর্ণনা দেওয়া হয়েছে। এরপর গুরু শিষ্যকে আত্ম-অনুসন্ধানের পথগুলি কথা বলেছেন, ধ্যানের পদ্ধতিগুলি আলোচনা করেছেন এবং আত্মার পর্যালোচনা করেছেন। এখানে “জীবন্মুক্ত” বা মুক্তিপ্রাপ্ত জীবের লক্ষণও আলোচনা করা হয়েছে। এছাড়া "ভগবদ্গীতা"-অনুসরণে "স্থিতপ্রজ্ঞ" ব্যক্তির লক্ষণও বর্ণনা করা হয়েছে।
সংস্কৃত ভাষায় এই বইয়ের দুটি টীকা পাওয়া যায়। শৃঙ্গেরি মঠের অধ্যক্ষ সচ্চিদানন্দ শবাভিনব নৃসিংহ ভারতী এই বইটির প্রথম ৭টি শ্লোকের উপর "বিবেকোদয়" টীকা রচনা করেন। তার শিষ্য চন্দ্রশেখর ভারতী প্রথম ৫১৫টি শ্লোকের একটি ব্যাখ্যা বা টীকা রচনা করেন।
বইটি একাধিক ভাষায় অনূদিত হয়েছে। অনেক ক্ষেত্রেই অনুবাদের সময় সংশ্লিষ্ট ভাষাতেও টীকা রচিত হয়েছে। ইংরেজিতে স্বামী প্রভবানন্দ ও ক্রিস্টোফার ইশারউড, স্বামী মাধবানন্দ ও স্বামী চিন্ময়ানন্দ এই বইটি অনুবাদ করে টীকারচনা করেন। তামিল ভাষায় বইটির অনুবাদ ও টীকারচনা করেন রমণ মহর্ষি। স্বামী জ্যোতিস্বরূপানন্দ মারাঠি ভাষায় বিবেকচূড়ামণি অনুবাদ করেন। স্বামী বেদান্তানন্দ বাংলায় এই বইটি অনুবাদ করেন।
অনুবাদ: ব্রহ্ম সত্য, জগৎ মিথ্যা। জীব ও ব্রহ্মের মধ্যে কোনো পার্থক্য নেই।
• অর্থস্য নিশ্চয়ো দৃষ্টো বিচারেণ হিতোক্তিতঃ। ন স্নানেন, ন দানেন প্রাণয়মশতেন বা।। 
অনুবাদ: স্মরণ, মনন ও গুরুবাক্যের দ্বারা সত্যকে জানা যায়, স্নান, দান বা প্রাণায়মের মাধ্যমে পাওয়া যায় না।
পান-ছেন-নাম-ম্খা'-দ্পাল-ব্জাং

পান-ছেন-নাম-ম্খা'-দ্পাল-ব্জাং () (১৪৬৪-১৫২৯) তিব্বতী বৌদ্ধধর্মের জো-নাং ধর্মসম্প্রদায়ের এক বিখ্যাত পণ্ডিত ছিলেন।
পান-ছেন-নাম-ম্খা'-দ্পাল-ব্জাং ১৪৬৪ খ্রিষ্টাব্দে মধ্য তিব্বতের ব্জাং-য়ুল () নামক স্থানে জন্মগ্রহণ করেন। তিনি নাম-ম্খা'-ছোস-স্ক্যোং () নামক জো-নাং বৌদ্ধবহারের অষ্টাদশ প্রধানের নিকট কালচক্র সম্বন্ধে অধ্যয়ন করেন। এছাড়া তিনি শাংস-পা-কুন-দ্গা'-দ্পাল-ল্দান () ও শেস-রাব-'ওদ-জের () নামক দুই ভিক্ষুর নিকট কালচক্র সম্বন্ধে অধ্যয়ন করেন। নাম-ম্খা'-লেগ্স-পা-র্গ্যাল-ম্ত্শান-দ্পাল-ব্জাং-পো () নামক ব্যাং () অঞ্চলের শাসনকর্তা ও তার পরিবার তার শিষ্যত্ব গ্রহণ করেন। পান-ছেন-নাম-ম্খা'-দ্পাল-ব্জাং তিব্বতের বিভিন্ন বৌদ্ধবিহারে কালচক্র ও বিমলপ্রভা টিকাভাষ্য, হেবজ্র, চক্রসম্বর, বজ্রভৈরব, গুহ্যসমাজতন্ত্র, নিগুমার ছয় যোগ, ছেদ সাধনা ও ব্লো-স্ব্যোং সম্বন্ধে শিক্ষাদান করেন। তার প্রধান শিষ্য ছিলেন রত্নভদ্র।
মা (গোর্কির উপন্যাস)

মা রূশ কথাসাহিত্যিক মাক্সিম গোর্কি রচিত এক কালজয়ী উপন্যাস যা ১৯০৬ সালে প্রথম প্রকাশিত হয়। রুশ ভাষায় লিখিত এই উপন্যাসটি পরবর্তী এক শত বছরে সারা বিশ্বের বিভিন্ন ভাষায় অনূদিত হয়েছে।
উপন্যাসটি বিপ্লবী শ্রমিক আন্দোলনের পটভূমিকায় রচিত এবং উপন্যাসের প্রধান দুটি চরিত্র হল প্যাভেল ও তার মা। বাংলা ভাষায় বিভিন্ন প্রকাশনী সংস্থা বিভিন্ন লেখকের অনুদিত মা উপন্যাস প্রকাশ করেছে। তাদের মধ্যে উল্লেখযোগ্য হল ন্যাশনাল বুক এজেন্সিস্‌-এর প্রকাশিত বইটি, যার অনুবাদ করেছেন পুষ্পময়ী বসু। মা উপন্যাসের উপর আজ পর্যন্ত বেশ কয়েকটি চলচ্চিত্র তৈরি হয়েছে।
উপন্যাসে, গোর্কি একজন মহিলার জীবন চিত্রিত করেছেন যিনি একটি রাশিয়ান কারখানায় কঠোর কায়িক শ্রম করছেন এবং অন্যান্য কষ্টের মধ্যে দারিদ্র্য ও ক্ষুধার সাথে লড়াই করছেন। পেলেগেয়া নিলোভনা ভ্লাসোভা হলেন উক্ত প্রধান চরিত্র; তার স্বামী, একজন ভারী মাতাল, তাকে শারীরিকভাবে লাঞ্ছিত করে এবং তাদের ছেলে পাভেল ভ্লাসভকে বড় করার সমস্ত দায়িত্ব তার উপর ছেড়ে দেয়, কিন্তু অপ্রত্যাশিতভাবে মারা যায়। পাভেল লক্ষণীয়ভাবে তার মাতালতা এবং ধাক্কাধাক্কিতে তার বাবাকে অনুকরণ করতে শুরু করে, কিন্তু হঠাৎ করেই বিপ্লবী কার্যকলাপে জড়িয়ে পড়ে। মদ্যপান ত্যাগ করে, পাভেল তার বাড়িতে বই এবং বন্ধুদের নিয়ে আসতে শুরু করে। নিরক্ষর হওয়ায় এবং কোনো রাজনৈতিক স্বার্থ না থাকায়, নিলোভনা প্রথমে পাভেলের নতুন কর্মকাণ্ড সম্পর্কে সতর্ক থাকে। পরবর্তীতে, নিলোভনা তার ছেলেকে সাহায্য করতে চান। পাভেলকে প্রধান বিপ্লবী চরিত্র হিসেবে দেখানো হয়েছে; উপন্যাসের অন্যান্য বিপ্লবী চরিত্র হল ভ্লাসভের বন্ধু, নৈরাজ্যবাদী কৃষক আন্দোলনকারী রাইবিন এবং ইউক্রেনীয় আন্দ্রে নাখোদকা, যিনি সমাজতান্ত্রিক আন্তর্জাতিকতাবাদের ধারণা প্রকাশ করেন। মাতৃ অনুভূতি দ্বারা অনুপ্রাণিত নীলোভনা অশিক্ষিত হওয়া সত্ত্বেও তার রাজনৈতিক বিপ্লবে জড়িত হওয়ার জন্য অজ্ঞতাকে কাটিয়ে ওঠে, তাকে উপন্যাসের প্রকৃত প্রধান চরিত্র হিসাবে বিবেচনা করা হয়।
গোর্কি ১৯০৬ সালে মার্কিন যুক্তরাষ্ট্র ভ্রমণে উপন্যাসটি লেখেন। উপন্যাসটির পিছনে রাজনৈতিক এজেন্ডা স্পষ্ট ছিল। ১৯০৫ সালে, রাশিয়ার প্রথম বিপ্লবের পরাজয়ের পর, গোর্কি তার কাজের মাধ্যমে পাঠকদের মধ্যে রাজনৈতিক এজেন্ডা পৌঁছে দিয়ে সর্বহারা আন্দোলনের চেতনা জাগ্রত করার চেষ্টা করেছিলেন। তিনি পরাজিত মেজাজের বিরুদ্ধে যুদ্ধ করার জন্য বিপ্লবীদের মধ্যে চেতনা জাগানোর চেষ্টা করছিলেন।
গোর্কি ব্যক্তিগতভাবে উপন্যাসটির সাথে যুক্ত ছিলেন কারণ এটি বাস্তব জীবনের ঘটনাগুলির উপর ভিত্তি করে তৈরি, যা আন্না জালোমোভা এবং তার ছেলে পিওত্র জালোমভকে ঘিরে। গোর্কি, আন্না জালোমোভার একজন দূরবর্তী আত্মীয় হওয়ায় যিনি শৈশবে গোর্কির পরিবারের সাথে দেখা করতেন, গল্পের সাথে তার গভীর সম্পর্ক ছিল। ঘটনাটি ১৯০২ সালে সোরমোভোতে একটি মে দিবসের বিক্ষোভের সময় ঘটেছিল। সোরমোভোর জাহাজ নির্মাণের শহরটি গোর্কির আদি শহর নিঝনি নভগোরোড-এর কাছে ছিল, যেখানে জারবাদী পুলিশ দ্বারা পিওত্র জালোমভকে গ্রেপ্তার করার পর, তার মা, আনা জালোমোভা তাকে বিপ্লবী কার্যকলাপে অনুসরণ করেছিলেন।
উপন্যাসটি প্রথমে মার্কিন যুক্তরাষ্ট্রের অ্যাপলটন ম্যাগাজিন এবং পরে জার্মানির ইভান লেডিঝনিকভ পাবলিশার্স দ্বারা প্রকাশিত হয়েছিল। রাশিয়ায়, জারবাদী সেন্সরশিপের কারণে এটি ফেব্রুয়ারি বিপ্লব-এর পরেই আইনত প্রকাশিত হয়েছিল।